Avis juridique important

|

31989L0518

Οδηγία 89/518/ΕΟΚ της Επιτροπής της 1ης Αυγούστου 1989 για την προσαρμογή στην τεχνική πρόοδο της οδηγίας 77/538/ΕΟΚ του Συμβουλίου για την προσέγγιση των νομοθεσιών των κρατών μελών που αφορούν τους οπίσθιους φανούς ομίχλης των οχημάτων με κινητήρα και των ρυμουλκουμένων τους

Επίσημη Εφημερίδα αριθ. L 265 της 12/09/1989 σ. 0024 - 0029 Φινλανδική ειδική έκδοση: Κεφάλαιο 13 τόμος 19 σ. 0086  Σουηδική ειδική έκδοση: Κεφάλαιο 13 τόμος 19 σ. 0086

ΟΔΗΓΙΑ ΤΗΣ ΕΠΙΤΡΟΠΗΣ της 1ης Αυγούστου 1989 για την προσαρμογή στην τεχνική πρόοδο της οδηγίας 77/538/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν τους οπίσθιους φανούς ομίχλης των οχημάτων με κινητήρα και των  ρυμουλκουμένων τους ( 82/518/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των κρατών μελών που αφορούν την έγκριση των οχημάτων με κινητήρα και των ρυμουλκουμένων τους^(1 ), όπως τροποποιήθηκε τελευταία από την οδηγία 87/403/ΕΟΚ^(2 ),  και ιδίως το άρθρο 11,  την οδηγία 77/538/ΕΟΚ του Συμβουλίου της 28ης Ιουνίου 1977 περί προσεγγίσεως των νομοθεσιών των κρατών μελών που αφορούν τους οπισθιους φανούς ομίχλης των οχημάτων με κινητήρα και των ρυμουλκουμένων τους^(3 ), όπως τροποποιήθηκε τελυταία από την οδηγία  87/354/ΕΟΚ^(4 ), και ιδίως το άρθρο 10,  Εκτιμώντας :  ότι, χάρη στην εμπειρία που έχει αποκτηθεί και λόγω του σημερινού τεχνολογικού επιπέδου, είναι πλέον δυνατόν να απλοποιηθεί η χορήγηση του σήματος επικύρωσης ΕΟΚ για αυτούς τους φανούς, εφόσον είναι ομαδοποιημένοι, συνδυασμένοι ή αμοιβαία ενσωματωμένοι  με άλλους φανούς  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής για την Προσαρμογή στην Τεχνική Πρόοδο των Οδηγιών που Στοχεύουν στην Εξάλειψη των Τεχνικών Εμποδίων στο Εμπόριο στον Τομέα των Οχημάτων με Κινητήρα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :    Άρθρο 1 Τα παραρτήματα Ο και ΙΙ της οδηγίας 77/538/ΕΟΚ τροποποιούνται σύμφωνα με το παράρτημα της παρούσας οδηγίας .  Άρθρο 2 Από την 1η Ιανουαρίου 1990, τα κράτη μέλη δεν δύνανται :  α ) ^- να αρνούνται για κάποιο τύπο οχήματος, την χορήγηση έγκρισης ΕΟΚ ή την έκδοση του εγγράφου που προβλέπεται στην τρίτη περίπτωση του άρθρου 10 παράγραφος 1 τελευταία περίπτωση της οδηγίας 70/156/ΕΟΚ ή την έγκριση από εθνικής πλευράς,  - να απαγορεύουν τη θέση οχημάτων για πρώτη φορά σε κυκλοφορία, για λόγους που αφορούν τους οπίσθιους φανούς ομίχλης, εφόσον οι φανοί πληρούν τις διατάξεις της παρούσας οδηγίας  β ) ^- να αρνούνται για κάποιο τύπο οπισθίων φανών ομίχλης, την επικύρωση ΕΟΚ ή την επικύρωση από εθνικής πλευράς, εφόσον αυτοί οι οπίσθιοι φανοί ομίχλης πληρούν τις διατάξεις της παρούσας οδηγίας,  - να απαγορεύουν στην αγορά την τοποθέτηση οπίσθιων φανών ομίχλης, εφόσον αυτοί φέρουν το σήμα επικύρωσης ΕΟΚ, το οποίο έχει χορηγηθεί με βάση τις διατάξεις της παρούσας οδηγίας .  Άρθρο 3 Τα κράτη μέλη θέτουν σε ισχύ τις αναγκαίες διατάξεις για να συμμορφωθούν με την παρούσα οδηγία το αργότερο στις 31 Δεκεμβρίου 1989 . Ενημερώνουν αμέσως την Επιτροπή .  Οι διατάξεις που θεσπίζονται δυνάμει της πρώτης παραγράφου παραπέμπουν ρητά στην παρούσα οδηγία .  Άρθρο 4 Η παρούσα οδηγία απευθύνεται στα κράτη μέλη .   Βρυξέλλες, 1 Αυγούστου 1989 .  Για την Επιτροπή Martin BANGEMANN Αντιπρόεδρος   ( 1 ) ΕΕ αριθ . L 42 της 23.^2.^1970, σ . 1 . ( 2 ) ΕΕ αριθ . L 220 της 8.^8.^1987, σ. 44 . ( 3 ) ΕΕ αριθ . L 220 της 29.^8.^1977, σ . 60 . ( 4 ) ΕΕ αριθ . L 192 της 11.^7.^1987, σ . 43 .   ΠΑΡΑΡΤΗΜΑ  Το παράρτημα 0 τροποποιείται ως εξής :  Τα σημεία 1 έως 1.4 αντικαθίστανται από τα ακόλουθα σημεία 1 και 1.1 :  "1 .  ΟΡΙΣΜΟΙ "1.1 .  Οι κατωτέρω ορισμοί που δίνονται στην οδηγία 76/756/ΕΟΚ ισχύουν και στην παρούσα οδηγία :  - οπίσθιος φανός ομίχλης,  - φανός,  - φωτεινή πηγή όσον αφορά τους λαμπτήρες πυράκτωσης,  - ανεξάρτητοι φανοί,  - ομαδοποιημένοι φανοί,  - συνδυασμένοι φανοί,  - φανοί αμοιβαίως ενσωματωμένοι,  - διάταξη,  - φωτίζουσα περιοχή ενός φανού σηματοδότησης, άλλου από αντανακλαστήρα,  - φαινομένη επιφάνεια,  - επιφάνεια εξόδου του φωτός,  - αξονας αναφοράς,  - κέντρο αναφοράς,  - μοναδικός φανός,  εφαρμόζονται στην παρούσα οδηγία ." Τα σημεία 1.5 έως 1.5.4 λαμβάνουν τους νέους αριθμούς 1.2 έως 1.2.4 αντίστοιχα .  Το σημείο 3.4 γίνεται :  "3.4 .  Η φωτίζουσα περιοχή του φανού δεν πρέπει να υπερβαίνει τα 140 cm $." Στο σημείο 6 το "2854 K" αντικαθίσταται από "2856^K ".  Το παράρτημα ΙΙ τροποποιείται ως εξής :  Το σημείο 1 .2.2 γίνεται :  "1.2.2 .  από σχέδια, σε τρία αντίτυπα, αρκούντως λεπτομερή ώστε να επιτρέπουν την εξακρίβωση του τύπου, δίνοντας τις γεωμετρικές συνθήκες τοποθέτησης στο όχημα, καθώς επίσης και τον άξονα παρατήρησης που πρέπει να χρησιμοποιείται κατά τις δοκιμές ως άξονας  αναφοράς ( οριζόντια γωνία Η - 0γ, κατακόρυφη γωνία V - 0γ ), το σημείο που πρέπει να λαμβάνεται κατά τις δοκιμές αυτές ως κέντρο αναφοράς, τις κατακόρυφες και οριζόντιες εφαπτόμενες στη φωτίζουσα περιοχή και την απόστασή τους από το κέντρο αναφοράς του  φανού .".  Στο σημείο 3.3 η λέξη "σήμα" αντικαθίσταται από τη λέξη "αριθμός ".  Το σημείο 4.2, γίνεται :  "4.2 .  Το σήμα αυτό αποτελείται από ένα ορθογώνιο, στο εσωτερικό του οποίου αναγράφεται το γράμμα "e" ακολουθούμενο από αριθμό ή συνδυασμό γραμμάτων, διακριτικό του κράτους μέλους που εξέδωσε την επικύρωση :   1 για τη Γερμανία,   2 για τη Γαλλία,   3 για την Ιταλία,   4 για τις Κάτω Χώρες,   6 για το Βέλγιο,   9 για την Ισπανία,  11 για το Ηνωμένο Βασίλειο,  13 για το Λουξεμβούργο,  18 για τη Δανία,  21 για την Πορτογαλία,  EL για την Ελλάδα,  IRL για την Ιρλανδία,  και από έναν αριθμό επικύρωσης ΕΟΚ που αντιστοιχεί στον αριθμό του δελτίου επικύρωσης ΕΟΚ το οποίο έχει συνταχθεί για τον εν λόγω τύπο του οπίσθιου φανού ομίχλης ( βλέπε παράρτημα Ι ). Του αριθμού αυτού προτάσσονται δύο ψηφία, ενδεικτικά του αύξοντα  αριθμού της πλέον πρόσφατης, κατά την ημερομηνία χορήγησης της επικύρωσης ΕΟΚ, σημαντικής τεχνικής τροποποίησης της οδηγίας 77/538/ΕΟΚ του Συμβουλίου . Ο αύξων αριθμός της παρούσας οδηγίας είναι 00.".  Το σημείο 4.6 γίνεται :  "4.6 .  Στο συμπληρωματικό παράρτημα 1 δίνονται παραδείγματα του σήματος επικύρωσης ΕΟΚ συμπληρωμένου με το πρόσθετο σύμβολο .  Επιτρέπεται όμως να διατηρηθούν οι αριθμοί επικύρωσης σύμφωνα με το συμπληρωματικό παράρτημα 1 της οδηγίας 77/538/ΕΟΚ στην αρχική τους μορφή, δηλαδή χωρίς τον αύξοντα αριθμό "00", εφόσον δεν έχουν τροποποιηθεί οι τεχνικές προδιαγραφές για τους οπίσθιους  φανούς ομίχλης .".  Το σημείο 4.7 γίνεται :  "4.7 .  Στην περίπτωση χορήγησης ενιαίου αριθμού επικύρωσης ΕΟΚ, όπως προβλέπεται στο σημείο 3.3 για κάποιο τύπο διάταξης φωτισμού και φωτεινής σηματοδότησης που περιλαμβάνει ένα οπίσθιο φανό ομίχλης ομαδοποιημένο, συνδυασμένο ή αμοιβαία ενσωματωμένο με άλλους  φανούς, είναι δυνατόν να αποδοθεί ένα και μόνο σήμα επικύρωσης ΕΟΚ που αποτελείται από :  - ορθογώνιο, στο εσωτερικό του οποίου τοποθετείται το γράμμα "e" ακολουθούμενο από τον αριθμό ή συνδυασμό γραμμάτων, διακριτικό του κράτους μέλους που εξέδωσε την επικύρωση,  - αριθμό επικύρωσης ΕΟΚ και, εφόσον χρειάζεται, το απαιτούμενο βέλος .".  Μετά το σημείο 4.7 προστίθενται τα ακόλουθα νέα σημεία :  "4.7.1 .  Αυτό το σήμα επικύρωσης μπορεί να τοποθετηθεί σε οποιοδήποτε σημείο των ομαδοποιημένων, συνδυασμένων ή αμοιβαίως ενσωματωμένων φανών, υπό τον όρο ότι :  4.7.1.1 .  είναι ορατό όταν τοποθετηθούν οι φανοί  4.7.1.2 .  δεν είναι δυνατή η αφαίρεση κανενός στοιχείου των ομαδοποιημένων, συνδυασμένων ή αμοιβαίως ενσωματωμένων φανών χωρίς να αφαιρείται ταυτοχρόνως και το σήμα επικύρωσης .  4.7.2 .  Το σύμβολο αναγνώρισης καθενός φανού το οποίο αντιστοιχεί σε κάθε οδηγία δυνάμει της οποίας χορηγήθηκε η επικύρωσης καθώς και τα δύο ψηφία που εμφαίνουν τον αύξοντα αριθμό που αναφέρεται στο σημείο 4.2 τελευταίο εδάφιο και, όταν χρειάζεται, το πρόσθετο  γράμμα "D" πρέπει να τίθενται δεξιά του συμβόλου :  4.7.2.1 .  είτε στην κατάλληλη επιφάνεια αξόδου φωτός  4.7.2.2 .  είτε σε όλα μαζι, κατά τρόπο που καθένας από τους ομαδοποιημένους, συνδυασμένους ή αμοιβαίως ενσωματωμένους φανούς να είναι σαφώς αναγνωρίσιμος .".  Το σημείο 4.9 γίνεται :  "4.9 .  Στο συμπληρωματικό παράρτημα 2 δίνονται παραδείγματα του σήματος επικύρωσης ΕΟΚ για ένα φανό ομαδοποιημένο, συνδυασμένο ή αμοιβαίως ενσωματωμένο με άλλους φανούς .".  Το συμπληρωματικό παράρτημα 1 τροποποιείται ως εξής :  Στον τίτλο, η λέξη "Παράδειγμα" αντικαθίσταται από τη λέξη "Παραδείγματα ".  Πάνω από το παράδειγμα επισήμανσης της επικύρωσης ΕΟΚ να τεθούν οι λέξεις "Εικόνα 1 ".  Μετά την εικόνα 1 προστίθεται η ακόλουθη εικόνα 2 :   Το συμπληρωματικό παράρτημα 2 αντικαθίσταται από το συμπληρωματικό παράρτημα 2 που ακολουθεί :  "Συμπληρωματικό παράρτημα 2 ΠΑΡΑΔΕΙΓΜΑΤΑ ΑΠΛΟΠΟΙΗΜΕΝΗΣ ΕΠΙΣΗΜΑΝΣΗΣ ΓΙΑ ΦΑΝΟΥΣ ΟΜΑΔΟΠΟΙΗΜΕΝΟΥΣ,  ΣΥΝΔΥΑΣΜΕΝΟΥΣ Η ΑΜΟΙΒΑΙΑ ΕΝΣΩΜΑΤΩΜΕΝΟΥΣ Σημείωση : Στα ανωτέρω παραδείγματα οι κατακόρυφες και οριζόντιες γραμμές σχηματίζουν γενικά τη μορφή κάποιου συγκροτήματος φανών και δεν αποτελούν μέρος του σήματος επικύρωσης .  Τα τρία παραδείγματα σημάτων επικύρωσης ΕΟΚ, υποδείγματα Α, Β και Γ, παριστούν τρεις δυνατές παραλλαγές επισήμανσης μιας διάταξης φωτισμού όταν δύο ή περισσότεροι φανοί αποτελούν μέρος του ιδίου συγκροτήματος ομαδοποιημένων, συνδυασμένων ή αμοιβαίως  ενσωματωμένων φανών . Τα σήματα δείχνουν ότι πρόκειται για διάταξη της οποίας η επικύρωση ΕΟΚ εκδόθηκε στις Κάτω Χώρες ( e 4 ) με αριθμό επικύρωσης 3333 και η οποία περιλαμβάνει :  - έναν αντανακλαστήρα κλάσης ΙΑ, για τον οποίο χορηγήθηκε επικύρωση ΕΟΚ σύμφωνα με την οδηγία 76/757/ΕΟΚ  - έναν οπίσθιο δείκτη πορείας, της κατηγορίας 2α, για τον οποίο χορηγήθηκε επικύρωση ΕΟΚ σύμφωνα με την οδηγία 76/759/ΕΟΚ  - έναν οπίσθιο ερυθρό φανό θέσης ( R ), για τον οποίο χορηγήθηκε επικύρωση ΕΟΚ σύμφωνα με την οδηγία 76/758/ΕΟΚ  - έναν οπίσθιο φανό ομίχλης ( F ), για τον οποίο χορηγήθηκε επικύρωση ΕΟΚ σύμφωνα με την παρούσα οδηγία  - έναν φανό οπισθοπορείας ( AR ), για τον οποίο χορηγήθηκε επικύρωση ΕΟΚ σύμφωνα με την οδηγία 77/539/ΕΟΚ  - έναν φανό πέδησης ( S1 ), για τον οποίο χορηγήθηκε επικύρωση ΕΟΚ σύμφωνα με την οδηγία 76/758/ΕΟΚ .".


Avis juridique important

|

31976L0114

Οδηγία 76/114/ΕΟΚ του Συμβουλίου της 18ης Δεκεμβρίου 1975 περί προσεγγίσεως των νομοθεσιών των κρατών μελών που αφορούν στις βάσει κανονιστικών πράξεων πινακίδες και επιγραφές, όπως και στις θέσεις τους και στους τρόπους εναποθέσεώς τους, όσον αφορά στα οχήματα με κινητήρα και τα ρυμουλκούμενά τους

Επίσημη Εφημερίδα αριθ. L 024 της 30/01/1976 σ. 0001 - 0005 Φινλανδική ειδική έκδοση: Κεφάλαιο 13 τόμος 4 σ. 0175  Ελληνική ειδική έκδοση: Κεφάλαιο 13 τόμος 3 σ. 0144  Σουηδική ειδική έκδοση: Κεφάλαιο 13 τόμος 4 σ. 0175  Ισπανική ειδική έκδοση: Κεφάλαιο 13 τόμος 4 σ. 0184  Πορτογαλική ειδική έκδοση : Κεφάλαιο 13 τόμος 4 σ. 0184

ΟΔΗΓΙΑ ΤΟΥ ΣΥΜΒΟΥΛΙΟΥ της 18ης Δεκεμβρίου 1975 περί προσεγγίσεως των νομοθεσιών των Κρατών μελών που αφορούν στις βάσει κανονιστικών πράξεων πινακίδες και επιγραφές, όπως και στις θέσεις τους και στους τρόπους εναποθέσεώς τους, όσον αφορά στα  οχήματα με κινητήρα και τα ρυμουλκούμενά τους.ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι οι τεχνικές προδιαγραφές των εθνικών νομοθεσιών τις οποίες πρέπει να πληρούν τα οχήματα με κινητήρα, αφορούν μεταξύ άλλων στις βάσει κανονιστικών πράξεων πινακίδες και επιγραφές, στις θέσεις τους και στους τρόπους εναποθέσεώς τους- ότι οι προδιαγραφές αυτές διαφέρουν από το ένα Κράτος μέλος στο άλλο και ως εκ τούτου είναι ανάγκη να υιοθετηθούν οι ίδιες προδιαγραφές από όλα τα Κράτη μέλη, είτε συμπληρωματικά είτε σε αντικατάσταση των υφισταμένων ρυθμίσεων, ιδίως για να καταστεί  δυνατή η εφαρμογή για κάθε τύπο της διαδικασίας εγκρίσεως ΕΟΚ που ρυθμίζεται από την οδηγία 70/156/ΕΟΚ του Συμβουλίου της 6ης Φεβρουαρίου 1970, περί προσεγγίσεως των νομοθεσιών των Κρατών μελών που αφορούν στην έγκριση των οχημάτων με κινητήρα και των  ρυμουλκουμένων τους(3)- ότι η προσέγγιση των εθνικών νομοθεσιών περί των οχημάτων με κινητήρα περιλαμβάνει αναγνώριση μεταξύ των Κρατών μελών των διενεργηθέντων ελέγχων από κάθε ένα από αυτά με βάση τις κοινές προδιαγραφές και ότι ένα σύστημα αυτού του είδους για να  λειτουργήσει καλά προϋποθέτει ότι οι προδιαγραφές αυτές θα εφαρμοσθούν από όλα τα Κράτη μέλη από μία και την αυτή ημερομηνία,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Ως όχημα κατά την έννοια της παρούσης οδηγίας νοείται κάθε όχημα με κινητήρα που προορίζεται να κυκλοφορεί επί οδού με ή χωρίς αμάξωμα, έχον τουλάχιστον τέσσερις τροχούς και εκ κατασκευής μεγίστη ταχύτητα μεγαλύτερη των 25 km/h καθώς και τα  ρυμουλκούμενά τους, εξαιρουμένων των οχημάτων που μετακινούνται επί σιδηροτροχιών, των ελκυστήρων και των γεωργικών μηχανών καθώς και των μηχανημάτων δημοσίων έργων.   Άρθρο 2  Τα Κράτη μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς, ενός οχήματος για λόγους που αφορούν στις βάσεις κανονιστικών πράξεων πινακίδες και επιγραφές, στις θέσεις τους και στους τρόπους εναποθέσεώς τους, αν  αυτοί ανταποκρίνονται στις προδιαγραφές που καθορίζονται στο παράρτημα.   Άρθρο 3  Τα Κράτη μέλη δεν δύνανται να αρνηθούν την καταχώρηση στα μητρώα ή να απαγορεύσουν την πώληση, τη θέση σε κυκλοφορία ή τη χρήση οχημάτων με κινητήρα για λόγους που αφορούν τις βάσει κανονιστικών πράξεων πινακίδες και επιγραφές, τις θέσεις τους  και τους τρόπους εναποθέσεώς τους, αν αυτοί ανταποκρίνονται στις προδιαγραφές που καθορίζονται στο παράρτημα.   Άρθρο 4  Οι αναγκαίες τροποποιήσεις που είναι αναγκαίες για να προσαρμοσθούν στη τεχνική πρόοδο οι προδιαγραφές του παραρτήματος εκδίδονται σύμφωνα με τη διαδικασία που προβλέπεται στο άρθρο 13 της οδηγίας 70/156/ΕΟΚ.   Άρθρο 5  1. Τα Κράτη μέλη εκδίδουν και δημοσιεύουν πριν από την 1η Ιανουαρίου 1977 τις διατάξεις που είναι αναγκαίες για να συμμορφωθούν προς την παρούσα οδηγία. Ενημερώνουν αμέσως περί αυτού την Επιτροπή.  Εφαρμόζουν τις διατάξεις αυτές από 1ης Οκτωβρίου 1978.  2. Από της κοινοποιήσεως της παρούσης οδηγίας, τα Κράτη μέλη μεριμνούν για την ενημέρωση της Επιτροπής εγκαίρως, ώστε να δυνηθεί να υποβάλει τις παρατηρήσεις της επί παντός σχεδίου νομοθετικών, διοικητικών ή κανονιστικών διατάξεων που σκοπεύουν να  θεσπίσουν στον τομέα που διέπεται από την παρούσα οδηγία.   Άρθρο 6  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 18 Δεκεμβρίου 1975.  Για το Συμβούλιο Ο Πρόεδρος M. TOROS  (1) ΕΕ αριθ. Α 5 της 8. 1. 1975, σ. 41.  (2) ΕΕ αριθ. Α 47 της 27. 2. 1975, σ. 4.  (3) ΕΕ αριθ. Ν 42 της 23. 2. 1970, σ. 1.      ΠΑΡΑΡΤΗΜΑ  1. ΓΕΝΙΚΟΤΗΤΕΣ 1.1. Κάθε όχημα πρέπει να διαθέτει μία πινακίδα και επιγραφές όπως περιγράφονται ακολούθως. Η πινακίδα αυτή και οι επιγραφές αυτές εναποτίθενται με τη φροντίδα του κατασκευαστή ή του εντολοδόχου του.  2. ΠΙΝΑΚΙΔΑ ΤΟΥ ΚΑΤΑΣΚΕΥΑΣΤΗ 2.1. Η πινακίδα του κατασκευαστή της οποίας το υπόδειγμα παρουσιάζεται στο συμπληρωματικό του παρόντος παραρτήματος πρέπει να είναι σταθερά στερεωμένη σε ένα σημείο ορατό και ευπρόσιτο επάνω σε ένα εξάρτημα το οποίο κανονικώς δεν επιδέχεται  αντικατάσταση κατά τη διάρκεια της χρήσεως. Πρέπει να είναι ευανάγνωστη και να φέρει τις ακόλουθες ανεξίτηλες ενδείξεις αριθμημένες κατά τη σειρά:  2.1.1. Όνομα του κατασκευαστή,  2.1.2. Αριθμό εγκρίσεως ΕΟΚ(1).  Ο αριθμός αποτελείται από το γράμμα "e" μικρό ακολουθούμενο κατά σειρά από τον αριθμό ή τα διακριτικά γράμματα του κράτους το οποίο παρεχώρησε την έγκριση ΕΟΚ (1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 6 για το Βέλγιο,  11 για το Ηνωμένο Βασίλειο, 12 για το Λουξεμβούργο, DK για τη Δανία και IRL για την Ιρλανδία) και από τον αριθμό εγκρίσεως ο οποίος αντιστοιχεί στον αριθμό του δελτίου εγκρίσεως ο οποίος συνετάγη για τον τύπο του οχήματος.  Μεταξύ του γράμματος "e" και του αριθμού ή των γραμμάτων των διακριτικών της χώρας η οποία παρεχώρησε την έγκριση ΕΟΚ τίθεται ένας αστερίσκος όπως και μεταξύ του αριθμού αυτού ή των γραμμάτων αυτών και του αριθμού εγκρίσεως.  2.1.3. Αριθμός αναγνωρίσεως του οχήματος.  2.1.4. Μέγιστο επιτρεπόμενο βάρος του οχήματος με φορτίο.  2.1.5. Μέγιστο επιτρεπόμενο βάρος του συνόλου με φορτίο σε περίπτωση κατά την οποία το όχημα χρησιμοποιείται ως ελκυστήρας.  2.1.6. Μέγιστο επιτρεπόμενο βάρος για κάθε άξονα. Τα δεδομένα αυτά αναφέρονται αρχίζοντας από τον εμπρόσθιο άξονα και τελειώνοντας στον οπίσθιο.  2.1.7. Αν πρόκειται για ημιρυμουλκούμενο, το μέγιστο επιτρεπόμενο βάρος στο κάθισμα συζεύξεως.  2.1.8. Τα σημεία 2.1.4. έως 2.1.7. τίθενται σε ισχύ 12 μήνες μετά την υιοθέτηση της οδηγίας του Συμβουλίου περί των βαρών και των διαστάσεων των οχημάτων με κινητήρα και των ρυμουλκουμένων τους. Πάντως μέχρι εκείνη τη στιγμή, ένα Κράτος μέλος δύναται να  απαιτήσει την αναφορά στη πινακίδα κάθε οχήματος που τίθεται σε κυκλοφορία στο έδαφός του των μεγίστων βαρών των επιτρεπομένων από την εθνική του νομοθεσία.  Αν τα τεχνικώς αποδεκτά βάρη είναι ανώτερα από τα μέγιστα επιτρεπόμενα βάρη, το Κράτος αυτό δύναται να απαιτήσει επίσης την αναφορά τους. Στην περίπτωση αυτή τα βάρη αναγράφονται σε δύο στήλες: στην αριστερή στήλη αναγράφονται τα μέγιστα επιτρεπόμενα  βάρη και στη δεξιά στήλη τα τεχνικώς αποδεκτά βάρη.  2.2. Ο κατασκευαστής δύναται να εναποθέσει τις συμπληρωματικές ενδείξεις από κάτω ή παραπλεύρως των προδιαγραφεισών επιγραφών στο εξωτερικό ενός εμφανώς σχηματισμένου ορθογωνίου το οποίο δεν περιλαμβάνει παρά τις ενδείξεις οι οποίες προδιαγράφονται στα  σημεία 2.1.1. έως 2.1.8. (Βλέπε συμπληρωματικό του παρόντος παραρτήματος).  3. ΑΡΙΘΜΟΣ ΑΝΑΓΝΩΡΙΣΕΩΣ ΤΟΥ ΟΧΗΜΑΤΟΣ Ο αριθμός αναγνωρίσεως του οχήματος αποτελείται από ένα συνδυασμό χαρακτήρων ο οποίος προσδίδεται σε κάθε όχημα από τον κατασκευαστή. Έχει σκοπό να επιτρέψει   χωρίς να είναι αναγκαία η προσφυγή σε άλλες ενδείξεις   την αποκλειστική αναγνώριση κάθε  οχήματος διά μέσου του κατασκευαστή για μία περίοδο διαρκείας 30 ετών. Ο αριθμός αναγνωρίσεως πρέπει να ανταποκρίνεται στις ακόλουθες προδιαγραφές:  3.1. Πρέπει να σημειώνεται στην πινακίδα του κατασκευαστή όπως και στο αμάξωμα ή στο πλαίσιο ή σε άλλη ανάλογη υποδομή.  3.1.1. Πρέπει να αποτελείται από δύο μέρη: το πρώτο αποτελούμενο από έξι χαρακτήρες το πολύ (γράμματα ή ψηφία), έχον σκοπό να υποδεικνύει τα γενικά χαρακτηριστικά του οχήματος ιδίως τον τύπο και την παραλλαγή, το δεύτερο αποτελούμενο από οκτώ χαρακτήρες  των οποίων οι τέσσερις πρώτοι δύνανται να είναι γράμματα ή ψηφία και οι τέσσερις άλλοι μόνο ψηφία προορισμένα να χαρακτηρίσουν χωρίς αμφιβολία σε συνδυασμό με το πρώτο μέρος ένα ορισμένο όχημα.  3.1.2. Πρέπει να είναι κατά το μέτρο του δυνατού, σημειωμένος σε μία γραμμή. Κατ' εξαίρεση και για τεχνικούς λόγους δύναται να σημειώνεται σε δύο γραμμές.  Στην περίπτωση αυτή πάντως, δεν επιτρέπεται να γίνονται διαχωρισμοί στο εσωτερικό των δύο μερών.  Δεν πρέπει να υπάρχει διάστημα μεταξύ των χαρακτήρων. Στο δεύτερο μέρος, κάθε θέση η οποία δεν χρησιμοποιείται πρέπει να συμπληρώνεται με ένα μηδέν για να λαμβάνεται ο απαιτούμενος συνολικός αριθμός των οκτώ ψηφίων.  Η αρχή και το τέλος κάθε γραμμής πρέπει να οριοθετούνται από ένα σύμβολο το οποίο να μην είναι ούτε αραβικό ούτε κεφαλαίο λατινικό γράμμα και το οποίο να μην είναι δυνατόν να συγχέεται με τους χαρακτήρες αυτούς. Η εισαγωγή ενός τέτοιου συμβόλου μέσα σε  μια γραμμή μεταξύ των δύο μερών (σημείο 3.1.1.) επιτρέπεται επίσης.  3.2. Ο αριθμός αναγνωρίσεως πρέπει εξ άλλου:  3.2.1. να σημειώνεται στο αμάξωμα ή στο πλαίσιο ή σε άλλη ανάλογη υποδομή, στο δεξιό ήμισυ του οχήματος- 3.2.2. να είναι τοποθετημένος σε ευανάγνωστο και ευπρόσιτο σημείο, με μία μέθοδο όπως η σφυρηλάτηση ή η διάτρηση κατά τρόπο ώστε να αποφεύγεται το σβήσιμο ή η αλλοίωση.  4. ΧΑΡΑΚΤΗΡΕΣ 4.1. Για όλες τις επιγραφές οι οποίες προβλέπονται στο σημείο 2 και 3, πρέπει να χρησιμοποιούνται λατινικά γράμματα και αραβικά ψηφία. Επί πλέον τα λατινικά γράμματα τα οποία χρησιμοποιούνται για τις ενδείξεις οι οποίες προβλέπονται στα σημεία 2.1.1.,  2.1.3. και 3. πρέπει να είναι κεφαλαία.  4.2. Για τις ενδείξεις του αριθμού αναγνωρίσεως του οχήματος:  4.2.1. η χρήση των γραμμάτων Ι, Ο και Q όπως και της παύλας ή των αστερίσκων ή άλλων ειδικών συμβόλων εκτός των συμβόλων που ορίζονται στο σημείο 3.1.2. τελευταία παράγραφος, δεν επιτρέπεται.  4.2.2. Τα γράμματα και τα ψηφία πρέπει να έχουν τα ακόλουθα ελάχιστα ύψη:  4.2.2.1. 7 χιλιοστά για τους χαρακτήρες οι οποίοι σημειώνονται απ' ευθείας επάνω στο αμάξωμα ή στο πλαίσιο ή σε άλλη ανάλογη υποδομή του οχήματος.  4.2.2.2. 4 χιλιοστά για τους χαρακτήρες οι οποίοι σημειώνονται στη πινακίδα του κατασκευαστή.   ΣΥΜΠΛΗΡΩΜΑΤΙΚΟ ΠΑΡΑΡΤΗΜΑ    ΥΠΟΔΕΙΓΜΑ ΤΗΣ ΠΙΝΑΚΙΔΑΣ ΤΟΥ ΚΑΤΑΣΚΕΥΑΣΤΗ (βλέπε σημείο 2.1 και 2.2)  "" ID="2">STELLA MOTOR COMPANY"> ID="2">e*3*1485"> ID="2">- EBA46G00A47269 -"> ID="2">22 000 kg"> ID="2">38 000 kg"> ID="2">1 to 7 000 kg"> ID="2">2 to 8 000 kg"> ID="2">3 to  8 000 kg"> ID="2""" Παράδειγμα αναφερόμενο σε όχημα της κατηγορίας Ν3.  Οι συμπληρωματικές πληροφορίες του σημείου 2.2. δύνανται να εναποτεθούν κάτω ή παραπλεύρως των προδιαγραφεισών ενδείξεων (βλέπε τα τετράγωνα με διακεκομμένη γραμμή στο ανωτέρω παράδειγμα).    (1) Εφόσον χρόνον η έγκριση ΕΟΚ δεν έχει παραχωρηθεί, ο αριθμός εγκρίσεως ΕΟΚ δύναται να αντικατασταθεί με τον αριθμό εγκρίσεως από εθνικής πλευράς.


Avis juridique important

|

31964L0222

Οδηγία 64/222/ΕΟΚ του Συμβουλίου της 25ης Φεβρουαρίου 1964 περί των λεπτομερειών εφαρμογής των μεταβατικών μέτρων στον τομέα των δραστηριοτήτων του χονδρικού εμπορίου και των διαμεσολαβητικών δραστηριοτήτων στο εμπόριο, τη βιομηχανία και τη βιοτεχνία

Επίσημη Εφημερίδα αριθ. 056 της 04/04/1964 σ. 0857 - 0863 Φινλανδική ειδική έκδοση: Κεφάλαιο 6 τόμος 1 σ. 0011  Δανική ειδική έκδοση: Σειρά I Κεφάλαιο 1963-1964 σ. 0112  Σουηδική ειδική έκδοση: Κεφάλαιο 6 τόμος 1 σ. 0011  Αγγλική ειδική έκδοση: Σειρά I Κεφάλαιο 1963-1964 σ. 0120  Ελληνική ειδική έκδοση: Κεφάλαιο 06 τόμος 1 σ. 0025  Ισπανική ειδική έκδοση: Κεφάλαιο 06 τόμος 1 σ. 0028  Πορτογαλική ειδική έκδοση : Κεφάλαιο 06 τόμος 1 σ. 0028

ΟΔΗΓΙΑ ΤΟΥ ΣΥΜΒΟΥΛΙΟΥ της 25ης Φεβρουαρίου 1964 περί των λεπτομερειών εφαρμογής των μεταβατικών μέτρων στον τομέα των δραστηριοτήτων του χονδρικού εμπορίου και των διαμεσολαβητικών δραστηριοτήτων στο εμπόριο, τη βιομηχανία και τη βιοτεχνίαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 54 παράγραφος 2, το άρθρο 57, το άρθρο 63 παράγραφος 2 και το άρθρο 66,  το γενικό πρόγραμμα για την κατάργηση των περιορισμών στην ελευθερία εγκαταστάσεως(1), και ιδίως τον Τίτλο V δεύτερο και τρίτο εδάφιο,  το γενικό πρόγραμμα για την κατάργηση των περιορισμών στην ελεύθερη παροχή υπηρεσιών(2), και ιδίως τον Τίτλο VI δεύτερο και τρίτο εδάφιο,  την πρόταση της Επιτροπής,  τη γνώμη της Συνελεύσεως(3),  τη γνώμη της Οικονομικής και Κοινωνικής Επιτροπής(4),  Εκτιμώντας:  ότι τα γενικά προγράμματα προβλέπουν, εκτός από την κατάργηση των περιορισμών, την αναγκαιότητα να εξετασθεί αν η κατάργηση αυτή των περιορισμών πρέπει να προηγείται, να συνοδεύεται, ή να ακολουθείται από την αμοιβαία αναγνώριση των διπλωμάτων,  πιστοποιητικών και άλλων τίτλων καθώς επίσης και από το συντονισμό των νομοθετικών, κανονιστικών και διοικητικών διατάξεων, που αφορούν την ανάληψη και την άσκηση των εν λόγω δραστηριοτήτων και αν πρέπει, εφ' όσον παραστεί ανάγκη, να ληφθούν μεταβατικά  μέτρα εν αναμονή της αναγνωρίσεως αυτής ή του συντονισμού αυτού- ότι, για τις δραστηριότητες που υπάγονται στο χονδρικό εμπόριο και για τους διαμεσολαβητές στο εμπόριο, στη βιομηχανία και στη βιοτεχνία δεν επιβάλλονται σε όλα τα Κράτη μέλη όροι ως προς την ανάληψη και την άσκηση των εν λόγω δραστηριοτήτων- ότι εκεί όπου υπάρχουν τέτοιοι όροι, συνίστανται σε περιορισμένες απαιτήσεις, δηλαδή στην κατοχή πιστοποιητικού επαγγελματικής ικανότητος ή ισότιμου διπλώματος που έχει εκδοθεί σύμφωνα με τις σχετικές νομοθετικές διατάξεις- ότι, λόγω της περιορισμένης εφαρμογής των νομοθετικών ρυθμίσεων σε ορισμένα Κράτη μέλη και της απουσίας οποιασδήποτε ρυθμίσεως σε άλλα, δεν έγινε δυνατό να πραγματοποιηθεί ο προβλεπόμενος συντονισμός ταυτόχρονα με την κατάργηση των διακρίσεων, ότι ο  συντονισμός αυτός πρέπει να επέλθει μεταγενέστερα- ότι πάντως, ελλείψει αμέσου συντονισμού, είναι ευκταίο να διευκολυνθεί η πραγματοποίηση της ελευθερίας εγκαταστάσεως και της ελεύθερης παροχής υπηρεσιών στις εν λόγω δραστηριότητες με τη λήψη  μεταβατικών μέτρων, όπως αυτά προβλέπονται από τα γενικά προγράμματα, και τούτο κυρίως για να αποφευχθεί υπερβολική ενόχληση των υπηκόων των Κρατών μελών στα οποία η πρόσβαση στις δραστηριότητες αυτές δεν εξαρτάται από όρους- ότι για την αντιμετώπιση της καταστάσεως αυτής τα μεταβατικά μέτρα πρέπει να συνίστανται κυρίως στο να γίνει αποδεκτός ως επαρκής όρος για την πρόσβαση στις εν λόγω δραστηριότητες στα Κράτη υποδοχής στα οποία υπάρχει σχετική ρύθμιση, η πραγματική άσκηση  του επαγγέλματος στο Κράτος προελεύσεως για μία εύλογη και πρόσφατη χρονικά περίοδο, ως εγγύηση ότι ο δικαιούχος κατέχει επαγγελματικές γνώσεις ισότιμες προς εκείνες που απαιτούνται για τους υπηκόους του Κράτους υποδοχής- ότι πρέπει επίσης να προβλεφθεί η δυνατότης να παρέχεται κατά περίπτωση, στα Κράτη στα οποία η ανάληψη των εν λόγω δραστηριοτήτων δεν υπόκειται σε ρύθμιση, η άδεια να απαιτούν, για μία ή περισσότερες δραστηριότητες, από τους υπηκόους των άλλων Κρατών  μελών την απόδειξη των προσόντων τους για την άσκηση της εν λόγω δραστηριότητος στη χώρα προελεύσεως, προκειμένου κυρίως να αποφευχθεί στα Κράτη αυτά μία δυσανάλογη συρροή προσώπων που δεν θα ήσαν σε θέση να πληρούν τους όρους αναλήψεως και ασκήσεως που  επιβάλλονται στη χώρα προελεύσεως- ότι τέτοιες άδειες δύνανται πάντως να χορηγούνται μόνο με μεγάλη προσοχή γιατί, σε περίπτωση γενικευμένης εφαρμογής, θα ήταν ικανές να παρεμποδίσουν την ελεύθερη κυκλοφορία- ότι επομένως πρέπει να περιορισθούν, όσον αφορά τον χρόνο και το πεδίο  εφαρμογής τους, και να ανατεθεί στην Επιτροπή η φροντίδα για την έγκριση της εφαρμογής τους όπως γενικά προβλέπεται από τη συνθήκη για τη λειτουργία των ρητρών διασφαλίσεως- ότι τα μέτρα που προβλέπονται στην παρούσα οδηγία παύουν να έχουν λόγο υπάρξεως όταν θα έχουν επιτευχθεί ο συντονισμός των όρων αναλήψεως και ασκήσεως της εν λόγω δραστηριότητος καθώς και η αμοιβαία αναγνώριση των διπλωμάτων, πιστοποιητικών και άλλων  υποχρεωτικών τίτλων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Τα Κράτη μέλη λαμβάνουν, υπό τους κατωτέρω αναφερόμενους όρους, τα ακόλουθα μεταβατικά μέτρα όσον αφορά την εγκατάσταση εντός της επικράτειάς τους των φυσικών προσώπων και εταιριών που αναφέρονται στον Τίτλο I των γενικών προγραμμάτων καθώς  και όσον αφορά την παροχή υπηρεσιών στον τομέα των διαμεσολαβητικών δραστηριοτήτων στο εμπόριο, τη βιομηχανία και τη βιοτεχνία.  2. Οι εν λόγω δραστηριότητες είναι εκείνες επί των οποίων εφαρμόζονται οι διατάξεις της οδηγίας του Συμβουλίου της 25ης Φεβρουαρίου 1964, περί της πραγματοποιήσεως του δικαιώματος εγκαταστάσεως και της ελεύθερης παροχής υπηρεσιών για τις δραστηριότητες  του χονδρικού εμπορίου και η οδηγία του Συμβουλίου της 25ης Φεβρουαρίου 1964, περί του τρόπου πραγματοποιήσεως της ελευθερίας εγκαταστάσεως και ελεύθερης παροχής υπηρεσιών για τις διαμεσολαβητικές δραστηριότητες στο εμπόριο, τη βιομηχανία και τη  βιοτεχνία.   Άρθρο 2  Αν σε Κράτος μέλος η ανάληψη μιας από τις δραστηριότητες που μνημονεύονται στο άρθρο 1 παράγραφος 2, ή η άσκησή της εξαρτάται από την κατοχή γενικών, εμπορικών ή επαγγελματικών γνώσεων, το εν λόγω Κράτος μέλος, αναγνωρίζει ως επαρκή απόδειξη  των γνώσεων αυτών την πραγματική άσκηση της εν λόγω δραστηριότητος σε ένα άλλο Κράτος μέλος για μία περίοδο τριών ετών, είτε υπό την ιδιότητα του ανεξάρτητου επαγγελματία είτε υπό την ιδιότητα του διευθύνοντος επιχείρηση, υπό τον όρο ότι η εν λόγω  δραστηριότης δεν έχει παύσει να ασκείται περισσότερο από δύο έτη κατά την ημερομηνία της καταθέσεως της αιτήσεως που προβλέπεται στο άρθρο 4 παράγραφος 2.   Άρθρο 3  1. Όταν σε ένα Κράτος μέλος η ανάληψη μιας από τις δραστηριότητες που αναφέρονται στο άρθρο 1 παράγραφος 2, ή η άσκησή της δεν εξαρτάται από την κατοχή γενικών εμπορικών ή επαγγελματικών γνώσεων, και εφ' όσον το Κράτος αυτό πρόκειται να  αντιμετωπίσει σοβαρές επιβλαβείς συνέπειες που προέρχονται από την εφαρμογή των οδηγιών του Συμβουλίου, που αναφέρονται στο άρθρο 1 παράγραφος 2, το Κράτος αυτό δύναται να ζητήσει από την Επιτροπή την άδεια να απαιτεί για περιορισμένο χρονικό διάστημα  και για μία ή περισσότερες συγκεκριμένες δραστηριότητες, από τους υπηκόους των άλλων Κρατών μελών, που σκοπεύουν να ασκήσουν τις δραστηριότητες αυτές στην επικράτειά του, την απόδειξη ότι έχουν τα απαιτούμενα προσόντα για την άσκησή τους στη χώρα  προελεύσεως είτε υπό την ιδιότητα ανεξάρτητου επαγγελματία είτε υπό την ιδιότητα του διευθύνοντος επιχείρηση.  Η ευχέρεια αυτή δεν δύναται να ασκείται έναντι προσώπων των οποίων η χώρα προελεύσεως δεν εξαρτά την ανάληψη των εν λόγω δραστηριοτήτων από την απόδειξη συγκεκριμένων γνώσεων ή έναντι προσώπων τα οποία έχουν την κατοικία τους στη χώρα υποδοχής από πέντε  τουλάχιστον έτη.  2. Μετά από αίτηση, δεόντως αιτιολογημένη, του ενδιαφερόμενου Κράτους μέλους, η Επιτροπή ορίζει αμελλητί τους όρους και τις λεπτομέρειες εφαρμογής της αδείας που προβλέπεται στην παράγραφο 1 του παρόντος άρθρου.   Άρθρο 4  1. Θεωρείται ότι έχει ασκήσει δραστηριότητα διευθύνοντος επιχείρηση κατά την έννοια των άρθρων 2 και 3, κάθε πρόσωπο που έχει ασκήσει σε μία βιομηχανική ή εμπορική επιχείρηση του αντίστοιχου επαγγελματικού κλάδου:  α) είτε τα καθήκοντα του διευθυντού επιχειρήσεως ή του διευθυντού ενός υποκαταστήματος,  β) είτε τα καθήκοντα αναπληρωτού του επιχειρηματία ή του διευθυντού επιχειρήσεως, όταν τα καθήκοντα αυτά συνεπάγονται ευθύνη αντίστοιχη προς εκείνη του επιχειρηματία ή του διευθυντού της επιχειρήσεως που εκπροσωπεί.  2. Η απόδειξη ότι πληρούνται οι όροι που καθορίζονται στο άρθρο 2 ή στο άρθρο 3 παράγραφος 1, προκύπτει από βεβαίωση που εκδίδεται από την αρμόδια αρχή ή οργανισμό της χώρας προελεύσεως, την οποία πρέπει να υποβάλει ο ενδιαφερόμενος προς υποστήριξη της  αιτήσεώς του για άδεια ασκήσεως της ή των εν λόγω δραστηριοτήτων στη χώρα υποδοχής.  3. Τα Κράτη μέλη ορίζουν εντός της προθεσμίας που προβλέπεται στο άρθρο 6 τις αρχές και οργανισμούς που είναι αρμόδιοι για την έκδοση των προαναφερθεισών βεβαιώσεων και ενημερώνουν αμέσως περί αυτού τα άλλα Κράτη μέλη και την Επιτροπή.   Άρθρο 5  Οι διατάξεις της παρούσης οδηγίας παραμένουν εφαρμοστέες μέχρι την έναρξη ισχύος των διατάξεων που αφορούν τον συντονισμό των εθνικών ρυθμίσεων ως προς την ανάληψη και άσκηση των εν λόγω δραστηριοτήτων.   Άρθρο 6  Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία εντός έξη μηνών από της κοινοποιήσεώς της και ενημερώνουν αμέσως περί αυτού την Επιτροπή.   Άρθρο 7  Τα Κράτη μέλη γνωστοποιούν στην Επιτροπή τις διατάξεις εσωτερικού δικαίου που εκδίδουν στον τομέα που διέπεται από την παρούσα οδηγία.   Άρθρο 8  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 25 Φεβρουαρίου 1964.  Για το Συμβούλιο Ο Πρόεδρος H. FAYAT  (1) ΕΕ αριθ. 2 της 15.1.1962, σ. 36/62.  (2) ΕΕ αριθ. 2 της 15.1.1962, σ. 32/62.  (3) ΕΕ αριθ. 84 της 4.6.1963, σ. 1578/63.  (4) ΕΕ αριθ. 56 της 4.4.1964, σ. 862/64.


Avis juridique important

|

31989L0460

Οδηγία 89/460/ΕΟΚ του Συμβουλίου της 18ης Ιουλίου 1989 που τροποποιεί, προκειμένου να καθορισθεί η ημερομηνία λήξης των παρεκκλίσεων που έχουν χορηγηθεί στην Ιρλανδία και το Ηνωμένο Βασίλειο, την οδηγία 85/3/ΕΟΚ σχετικά με το βάρος, τις διαστάσεις και ορισμένα άλλα τεχνικά χαρακτηριστικά ορισμένων οδικών οχημάτων

Επίσημη Εφημερίδα αριθ. L 226 της 03/08/1989 σ. 0005 - 0006 Φινλανδική ειδική έκδοση: Κεφάλαιο 7 τόμος 3 σ. 0183  Σουηδική ειδική έκδοση: Κεφάλαιο 7 τόμος 3 σ. 0183

ΟΔΗΓΙΑ ΤΟΥ ΣΥΜΒΟΥΛΙΟΥ της 18ης Ιουλίου 1989 που τροποποιεί, προκειμένου να καθορισθεί η ημερομηνία λήξης των παρεκκλίσεων που έχουν χορηγηθεί στην Ιρλανδία και το Ηνωμένο Βασίλειο, την οδηγία 85/3/ΕΟΚ σχετικά με το βάρος, τις διαστάσεις και  ορισμένα άλλα τεχνικά χαρακτηριστικά ορισμένων οδικών οχημάτων ( 89/460/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,  ιΕχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 75,  την οδηγία 85/3/ΕΟΚ του Συμβουλίου της 19ης Δεκεμβρίου 1984 σχετικά με το βάρος, τις διαστάσεις και ορισμένα άλλα τεχνικά χαρακτηριστικά ορισμένων οδικών οχημάτων^(1 ), όπως τροποποιήθηκε τελευταία από την οδηγία 89/338/ΕΟΚ^(2 ), και ιδίως το άρθρο 8  παράγραφος 6,  την πρόταση της Επιτροπής^(3 ),  τη γνώμη του Ευρωπαϊκού Κοινοβουλίου^(4 ),  τη γνώμη της Οικονομικής και Κοινωνικής Επιτροπής^(5 ),  Εκτιμώντας:  ότι η οδηγία 85/3/ΕΟΚ ορίζει το βάρος και τις μέγιστες επιτρεπόμενες διαστάσεις καθώς και ορισμένα άλλα τεχνικά χαρακτηριστικά ορισμένων οδικών οχημάτων  ότι η κατάσταση ορισμένων τμημάτων του οδικού δικτύου στην Ιρλανδία και το Ηνωμένο Βασίλειο δεν επέτρεπε σε αυτά τα κράτη μέλη την εφαρμογή, τη στιγμή της έκδοσης της οδηγίας 85/3/ΕΟΚ και των μετέπειτα τροποποιήσεών της, όλων των διατάξεων της οδηγίας  αυτής  ότι συνεπώς αναβλήθηκε προσωρινά η εφαρμογή ορισμένων διατάξεων στα κράτη μέλη αυτά  ότι στις 4 Φεβρουαρίου 1987 η Επιτροπή διαβίβασε στο Συμβούλιο μια πρώτη έκθεση σχετικά με τις παρεκκλίσεις που χορηγήθηκαν στην Ιρλανδία και το Ηνωμένο Βασίλειο με το άρθρο 8 παράγραφοι 1 και 3 της οδηγίας 85/3/ΕΟΚ και στην οποία διευκρινίζετο ότι οι  γέφυρες που κατασκευάστηκαν στην Ιρλανδία και στο Ηνωμένο Βασίλειο σύμφωνα με τις κατασκευαστικές προδιαγραφές που ισχύουν στα κράτη μέλη αυτά είναι επαρκώς σταθερές για να βαστάζουν το μέγιστο επιτρεπόμενο βάρος που ορίζεται στην εν λόγω οδηγία   ότι η Επιτροπή, βάσει της πρώτης έκθεσης και των στοιχείων που της παρασχέθηκαν έκτοτε, υπέβαλε στις 16 Ιανουαρίου 1989 δεύτερη έκθεση σχετικά με τις εν λόγω παρεκκλίσεις  ότι η έκθεση αυτή καταλήγει στο συμπέρασμα ότι οι παρεκκλίσεις που χορηγούνται από το άρθρο 8 παράγραφοι 1 και 3 δεν θα δικαιολογούνται πλέον από τη στιγμή που θα έχουν καταγραφεί οι γέφυρες των οποίων η επιτρεπτή φόρτωση είναι ανεπαρκής και θα έχουν  ενισχυθεί όσοι μεγάλοι οδικοί άξονες χρειάζεται  ότι οι πληροφορίες που περιέχονται στην έκθεση αυτή οδηγούν επίσης στο συμπέρασμα ότι οι παρεκκλίσεις που είχαν χορηγηθεί στην Ιρλανδία και το Ηνωμένο Βασίλειο δυνάμει του άρθρου 8 παράγραφος 5 της οδηγίας 85/3/ΕΟΚ δεν δικαιολογούνται πέραν της ίδιας  ημερομηνίας  ότι τα αναγκαία έργα για το σκοπό αυτόν θα μπορέσουν να ολοκληρωθούν μέχρι τις 31 Δεκεμβρίου 1998  ότι οι γέφυρες που δεν θα έχουν ενισχυθεί μετά τις 31 Δεκεμβρίου 1998 θα προστατεύονται από τοπικούς περιορισμούς ως προς το βάρος  ότι, εφόσον εξασφαλίζεται η ασφάλεια με τον τρόπο αυτό, η πλήρης εφαρμογή των διατάξεων της οδηγίας 85/3/ΕΟΚ στο σύνολο του εδάφους της Κοινότητας θα έχει θετικά αποτελέσματα για τις μεταφορές,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:    Άρθρο 1 Το άρθρο 8 της οδηγίας 85/3/ΕΟΚ αντικαθίσταται από το ακόλουθο κείμενο :  "ιΑρθρο 8 Το άρθρο 3 δεν εφαρμόζεται στην Ιρλανδία και το Ηνωμένο Βασίλειο μέχρι τις 31 Δεκεμβρίου 1998 :  - όσον αφορά τις προδιαγραφές των σημείων 2.2, 2.3.1, 2 .3.3, 2.4 και 3.3.2 του παραρτήματος^Ι :  - εκτός των αρθρωτών οχημάτων που αναφέρονται στο σημείο 2.2.2 των οποίων :  ii ) ^το συνολικό μεικτό βάρος δεν υπερβαίνει τους 38 τόνους,  ii ) ^το βάρος σε κάθε τρίδυμο άξονα, με την απόσταση που ορίζεται στο σημείο 3.3.2 του παραρτήματος Ι, δεν υπερβαίνει τους 22,5 τόνους  - εκτός των οχημάτων που αναφέρονται στα σημεία 2.2.3, 2.2.4, 2.3 και 2.4, των οποίων το συνολικό μεικτό βάρος δεν υπερβαίνει :  iii ) ^τους 35 τόνους για τα οχήματα που αναφέρονται στα σημεία 2.2.3 και 2.2.4,  iii ) ^τους 17 τόνους για τα οχήματα που αναφέρονται στο σημείο 2.3.1,  iii ) ^τους 30 τόνους για τα οχήματα που αναφέρονται στο σημείο 2.3.3, με την επιφύλαξη της τήρησης των όρων που ορίζονται στο σημείο αυτό και στο σημείο 4 .3,  iv ) ^τους 27 τόνους για τα οχήματα που αναφέρονται στο σημείο 2.4  - όσον αφορά την προδιαγραφή του σημείου 3.4 του παραρτήματος Ι, εκτός των οχημάτων που αναφέρονται στα σημεία 2.2, 2.3 και 2.4 του παραρτήματος Ι, των οποίων το βάρος ανά κινητήριο άξονα δεν υπερβαίνει τους 10,5 τόνους ." Άρθρο 2 Κατόπιν διαβουλεύσεως με την Επιτροπή η Ιρλανδία και το Ηνωμένο Βασίλειο λαμβάνουν τα απαραίτητα μέτρα για να συμμορφωθούν με την παρούσα οδηγία και ενημερώνουν την Επιτροπή σχετικά .  Άρθρο 3 Η παρούσα οδηγία απευθύνεται στα κράτη μέλη .   Λουξεμβούργο, 18 Ιουλίου 1989 .  Για το Συμβούλιο Ο Πρόεδρος R . DUMAS  ( 1 ) ΕΕ αριθ. L 2 της 3 . 1 . 1985, σ . 14 . ( 2 ) ΕΕ αριθ . L 142 της 25 . 5 . 1989, σ . 3 . ( 3 ) ΕΕ αριθ . C 45 της 24 . 2 . 1989, σ . 14 . ( 4 ) ΕΕ αριθ . C 120 της 16 . 5 . 1989 . ( 5 ) Γνώμη που διατυπώθηκε στις 31 Μαΐου 1989 ( δεν έχει ακόμα δημοσιευθεί στην Επίσημη Εφημερίδα ).


title: Οδηγία 2014/55/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014 , για την έκδοση ηλεκτρονικών τιμολογίων στο πλαίσιο των δημόσιων συμβάσεων  Κείμενο που παρουσιάζει ενδιαφέρον για τον ΕΟΧ

text:
               6.5.2014

               EL

               Επίσημη Εφημερίδα της Ευρωπαϊκής Ένωσης

               L 133/1

         ΟΔΗΓΊΑ 2014/55/ΕΕ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 16ης Απριλίου 2014
   για την έκδοση ηλεκτρονικών τιμολογίων στο πλαίσιο των δημόσιων συμβάσεων
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114,
   Έχοντας υπόψη την πρόταση της Ευρωπαϊκής Επιτροπής,
   Κατόπιν διαβίβασης του σχεδίου νομοθετικής πράξης στα εθνικά κοινοβούλια,
   Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (1),
   Έχοντας υπόψη τη γνώμη της Επιτροπής των Περιφερειών (2),
   Αποφασίζοντας σύμφωνα με τη συνήθη νομοθετική διαδικασία (3),
   Εκτιμώντας τα ακόλουθα:

               (1)

               Στα κράτη μέλη υπάρχουν και χρησιμοποιούνται σήμερα διάφορα παγκόσμια, εθνικά, περιφερειακά και ιδιόκτητα πρότυπα ηλεκτρονικών τιμολογίων. Κανένα από τα πρότυπα αυτά δεν υπερέχει και τα περισσότερα δεν είναι διαλειτουργικά μεταξύ τους.

               (2)

               Ελλείψει κοινού προτύπου, τα κράτη μέλη αποφασίζουν, όταν προωθούν ή καθιστούν υποχρεωτική τη χρήση ηλεκτρονικών τιμολογίων στο πλαίσιο των δημόσιων συμβάσεων, να αναπτύξουν δικές τους τεχνικές λύσεις βασισμένες σε χωριστά εθνικά πρότυπα. Ως εκ τούτου, ο αριθμός των διαφορετικών προτύπων που συνυπάρχουν στα διάφορα κράτη μέλη αυξάνεται και είναι πιθανό να εξακολουθήσει να αυξάνεται στο μέλλον.

               (3)

               Η πληθώρα μη διαλειτουργικών προτύπων καταλήγει σε υπερβολική πολυπλοκότητα, έλλειψη ασφάλειας δικαίου και πρόσθετο κόστος λειτουργίας για τους οικονομικούς φορείς που χρησιμοποιούν ηλεκτρονικά τιμολόγια σε περισσότερα του ενός κράτη μέλη. Οι οικονομικοί φορείς που επιθυμούν να συμμετάσχουν σε διασυνοριακές δημόσιες συμβάσεις είναι υποχρεωμένοι συχνά να συμμορφώνονται με νέο πρότυπο έκδοσης ηλεκτρονικών τιμολογίων κάθε φορά που εισέρχονται σε νέα αγορά. Δεδομένου ότι αποθαρρύνουν τους οικονομικούς φορείς από την ανάπτυξη δραστηριοτήτων διασυνοριακών δημόσιων συμβάσεων, οι αποκλίνουσες νομικές και τεχνικές απαιτήσεις που αφορούν τα ηλεκτρονικά τιμολόγια συνιστούν φραγμούς πρόσβασης στην αγορά διασυνοριακών δημόσιων συμβάσεων και αποτελούν εμπόδια στις συναλλαγές. Εμποδίζουν την άσκηση των θεμελιωδών ελευθεριών και έχουν, συνεπώς, άμεση επίπτωση στη λειτουργία της εσωτερικής αγοράς.

               (4)

               Αυτά τα εμπόδια στις ενδοενωσιακές συναλλαγές είναι πιθανόν να αυξηθούν στο μέλλον, καθώς αναπτύσσονται όλο και περισσότερα μη διαλειτουργικά εθνικά και ιδιόκτητα πρότυπα και καθώς η χρήση ηλεκτρονικών τιμολογίων στο πλαίσιο δημόσιων συμβάσεων γίνεται πιο διαδεδομένη ή καθίσταται υποχρεωτική στα κράτη μέλη.

               (5)

               Τα εμπόδια στις διασυνοριακές συναλλαγές, που οφείλονται στη συνύπαρξη διαφορετικών νομικών απαιτήσεων και τεχνικών προτύπων για την έκδοση ηλεκτρονικών τιμολογίων, όπως και στην έλλειψη διαλειτουργικότητας, θα πρέπει να αρθούν ή να περιοριστούν. Για την επίτευξη αυτού του στόχου, θα πρέπει να καταρτιστεί κοινό ευρωπαϊκό πρότυπο για το υπόδειγμα σημασιολογικών δεδομένων των βασικών στοιχείων του ηλεκτρονικού τιμολογίου (το «Ευρωπαϊκό πρότυπο έκδοσης ηλεκτρονικών τιμολογίων»). Αυτό το πρότυπο πρέπει να προσδιορίζει και να περιγράφει τα βασικά στοιχεία που πρέπει να περιέχει πάντα ένα ηλεκτρονικό τιμολόγιο, διευκολύνοντας έτσι την αποστολή και παραλαβή ηλεκτρονικών τιμολογίων μεταξύ συστημάτων που βασίζονται σε διαφορετικά τεχνικά πρότυπα. Τα ισχύοντα εθνικά τεχνικά πρότυπα δεν θα πρέπει ούτε να αντικατασταθούν ούτε να περιοριστεί η χρήση τους από το νέο ευρωπαϊκό πρότυπο, υπό την προϋπόθεση ότι δεν έρχονται σε αντίθεση με αυτό, θα πρέπει δε να συνεχίσουν να μπορούν να ισχύουν παραλλήλως με το ευρωπαϊκό πρότυπο.

               (6)

               Διασφαλίζοντας τη σημασιολογική διαλειτουργικότητα και τη βελτίωση της ασφάλειας δικαίου, η παρούσα οδηγία θα προωθήσει την υιοθέτηση της έκδοσης ηλεκτρονικών τιμολογίων στο πλαίσιο των δημόσιων συμβάσεων, προσφέροντας τη δυνατότητα στα κράτη μέλη, τις αναθέτουσες αρχές, τους αναθέτοντες φορείς και τους οικονομικούς φορείς να αποκομίσουν σημαντικά οφέλη από άποψη εξοικονομήσεων, περιβαλλοντικών επιπτώσεων και μείωσης του διοικητικού φόρτου.

               (7)

               Τα οφέλη από την έκδοση ηλεκτρονικών τιμολογίων μεγιστοποιούνται όταν η δημιουργία, αποστολή, μετάδοση, παραλαβή και επεξεργασία του τιμολογίου μπορεί να αυτοματοποιηθεί πλήρως. Για τον λόγο αυτό, θα πρέπει να θεωρείται ότι συμμορφώνονται προς το ευρωπαϊκό πρότυπο έκδοσης ηλεκτρονικών τιμολογίων μόνον τα μηχαναγνώσιμα τιμολόγια, τα οποία μπορούν να γίνουν αντικείμενο αυτόματης και ψηφιακής επεξεργασίας από τον λήπτη. Απλό αρχείο εικόνας δεν θα πρέπει να μπορεί να θεωρηθεί ότι αποτελεί ηλεκτρονικό τιμολόγιο για τους σκοπούς της παρούσας οδηγίας.

               (8)

               Στόχος της διαλειτουργικότητας είναι να καταστεί δυνατή η παρουσίαση και η επεξεργασία των πληροφοριών κατά συνεκτικό τρόπο μεταξύ των συστημάτων των επιχειρήσεων, ανεξάρτητα από την τεχνολογία, την εφαρμογή ή την πλατφόρμα που χρησιμοποιούνται. Η πλήρης διαλειτουργικότητα περιλαμβάνει την ικανότητα διαλειτουργίας σε τρία διαφορετικά επίπεδα: από άποψη περιεχομένου του τιμολογίου (σημασιολογικό), μορφότυπου ή γλώσσας που χρησιμοποιείται (συντακτικό) και μεθόδου διαβίβασης. Η σημασιολογική διαλειτουργικότητα σημαίνει ότι το ηλεκτρονικό τιμολόγιο περιλαμβάνει ορισμένες απαιτούμενες πληροφορίες και ότι διατηρείται η ακριβής έννοια των ανταλλασσόμενων πληροφοριών, οι οποίες γίνονται κατανοητές κατά τρόπο που δεν επιδέχεται παρερμηνεία, ανεξάρτητα από τον τρόπο φυσικής αναπαράστασης ή διαβίβασης του τιμολογίου. Η συντακτική διαλειτουργικότητα σημαίνει ότι τα στοιχεία δεδομένων του ηλεκτρονικού τιμολογίου παρουσιάζονται σε μορφότυπο που μπορεί να ανταλλαχθεί απευθείας ανάμεσα στον αποστολέα και τον παραλήπτη και ο οποίος μπορεί να υποστεί αυτόματη επεξεργασία. Η συντακτική διαλειτουργικότητα μπορεί να εξασφαλιστεί με δύο τρόπους, είτε με τη χρήση κοινής συντακτική δομής είτε με την αντιστοίχιση διαφορετικών συντακτικών δομών.

               (9)

               Χρησιμοποιείται μεγάλος αριθμός συντακτικών δομών. Η συντακτική διαλειτουργικότητα εξασφαλίζεται ολοένα και περισσότερο μέσω αντιστοίχισης. Η μέθοδος αυτή είναι αποτελεσματική εφόσον το τιμολόγιο περιέχει όλα τα απαιτούμενα στοιχεία δεδομένων στο σημασιολογικό επίπεδο και αν το νόημά τους δεν επιδέχεται παρερμηνείας. Δεδομένου ότι αυτό συχνά δεν συμβαίνει, απαιτείται δράση ώστε να εξασφαλιστεί η διαλειτουργικότητα σε σημασιολογικό επίπεδο. Προκειμένου να απλοποιηθεί περαιτέρω η χρήση ηλεκτρονικών τιμολογίων και να μειωθεί το κόστος, ένας από τους μακροπρόθεσμους στόχους πρέπει να είναι ο περιορισμός του αριθμού των συντακτικών δομών που χρησιμοποιούνται, κατά προτίμηση με την αναγνώριση μόνον όσων χρησιμοποιούνται συχνότερα.

               (10)

               Η τυποποίηση της ηλεκτρονικής τιμολόγησης συμπληρώνει επίσης τις προσπάθειες να προωθηθεί η υιοθέτηση της ηλεκτρονικής δημόσιας σύμβασης, όπως αποτυπώνεται στις σχετικές διατάξεις της οδηγίας 2014/24/EE του Ευρωπαϊκού Κοινοβουλίου και του Συμβουλίου (4) και της οδηγίας 2014/25/EE του Ευρωπαϊκού Κοινοβουλίου και του Συμβουλίου (5).

               (11)

               Το Ευρωπαϊκό Συμβούλιο, στα συμπεράσματά του της 28ης και 29ης Ιουνίου 2012 και της 24ης Οκτωβρίου 2013, δήλωσε ότι πρέπει να δοθεί προτεραιότητα σε μέτρα που στοχεύουν στην περαιτέρω ανάπτυξη του διασυνοριακού ηλεκτρονικού εμπορίου και στον εκσυγχρονισμό των δημόσιων διοικήσεων, μεταξύ άλλων διευκολύνοντας τη μετάβαση στην έκδοση ηλεκτρονικών τιμολογίων και την ταχεία υλοποίησή της.

               (12)

               Το Ευρωπαϊκό Κοινοβούλιο, στο ψήφισμά του της 20ής Απριλίου 2012, επισήμανε τον κατακερματισμό της αγοράς λόγω των εθνικών κανόνων σχετικά με την έκδοση ηλεκτρονικών τιμολογίων, υπογράμμισε τα σημαντικά οφέλη που προσφέρει η έκδοση ηλεκτρονικών τιμολογίων και τόνισε τη σπουδαιότητα που έχουν η ασφάλεια δικαίου, ένα ξεκάθαρο τεχνικό περιβάλλον, και οι ανοικτές και διαλειτουργικές λύσεις έκδοσης ηλεκτρονικών τιμολογίων στη βάση κοινών νομικών απαιτήσεων, επιχειρηματικών διαδικασιών και τεχνικών προτύπων. Για τους λόγους αυτούς, το Ευρωπαϊκό Κοινοβούλιο ζήτησε να έχει καταστεί η έκδοση ηλεκτρονικών τιμολογίων υποχρεωτική για τις δημόσιες συμβάσεις μέχρι το 2016.

               (13)

               Το Ευρωπαϊκό Πολυμερές Φόρουμ για την Έκδοση Ηλεκτρονικών Τιμολογίων (e-invoicing), το οποίο συγκροτήθηκε με την απόφαση της Επιτροπής της 2ας Νοεμβρίου 2010 (6), ενέκρινε ομόφωνα σύσταση σχετικά με τη χρήση υποδείγματος σημασιολογικών δεδομένων προς υποστήριξη της διαλειτουργικότητας για την έκδοση ηλεκτρονικών τιμολογίων τον Οκτώβριο του 2013.

               (14)

               Η παρούσα οδηγία θα πρέπει να εφαρμόζεται στα ηλεκτρονικά τιμολόγια τα οποία παραλαμβάνονται από αναθέτουσες αρχές και αναθέτοντες φορείς και εκδίδονται κατά την εκτέλεση των συμβάσεων στις οποίες εφαρμόζονται η οδηγία 2009/81/ΕΚ του Ευρωπαϊκού Κοινοβουλίου και του Συμβουλίου (7), η οδηγία 2014/23/ΕΕ του Ευρωπαϊκού Κοινοβουλίου και του Συμβουλίου (8), η οδηγία 2014/24/ΕΕ ή η οδηγία 2014/25/ΕΕ. Θα πρέπει να καλύπτονται από την παρούσα οδηγία μόνον ηλεκτρονικά τιμολόγια που εκδίδονται από τον οικονομικό φορέα στον οποίο έχει ανατεθεί δημόσια σύμβαση ή σύμβαση ανάθεσης (ο κύριος αντισυμβαλλόμενος). Ωστόσο, όταν, σύμφωνα με το άρθρο 71 της οδηγίας 2014/24/ΕΕ και το άρθρο 88 της οδηγίας 2014/25/ΕΕ τα κράτη μέλη προβλέπουν άμεση πληρωμή στους υπεργολάβους, οι ρυθμίσεις που καθορίζονται στα έγγραφα της σύμβασης θα πρέπει να περιέχουν ρήτρες σχετικά με τη χρήση ή τη μη χρήση ηλεκτρονικών τιμολογίων για τις πληρωμές προς τους υπεργολάβους. Θα πρέπει να αποσαφηνιστεί ότι, όταν ανατίθεται σύμβαση σε κοινοπραξία οικονομικών φορέων, η παρούσα οδηγία εφαρμόζεται στα ηλεκτρονικά τιμολόγια που εκδίδονται από την κοινοπραξία ή από τους επιμέρους οικονομικούς φορείς.

               (15)

               Η παρούσα οδηγία θα πρέπει να εφαρμόζεται επίσης στις συμβάσεις παραχώρησης που προβλέπουν πληρωμές οι οποίες απαιτούν την έκδοση τιμολογίων από τον οικονομικό φορέα στον οποίο έχει ανατεθεί η σύμβαση παραχώρησης. Ο όρος «παραχώρηση» ορίζεται στο άρθρο 5 σημείο 1 της οδηγίας 2014/23/ΕΕ. Το αντικείμενο των συμβάσεων παραχώρησης είναι η προμήθεια έργων ή υπηρεσιών μέσω παραχώρησης, το αντάλλαγμα της οποίας συνίσταται στο δικαίωμα εκμετάλλευσης των έργων ή υπηρεσιών ή σε συνδυασμό του δικαιώματος αυτού με πληρωμή.

               (16)

               Η παρούσα οδηγία υπόκειται στο άρθρο 346 της Συνθήκης για τη λειτουργία της Ευρωπαϊκής Ένωσης. Η παρούσα οδηγία δεν ισχύει για ηλεκτρονικά τιμολόγια που εκδίδονται κατά την εκτέλεση συμβάσεων (που έχουν χαρακτηριστεί απόρρητες ή συνοδεύονται από ειδικά μέτρα ασφαλείας) οι οποίες έχουν αποκλεισθεί από το πεδίο εφαρμογής των οδηγιών 2014/23/ΕΕ, 2014/24/ΕΕ και 2014/25/ΕΕ, σύμφωνα με το άρθρο 10 παράγραφος 6, το άρθρο 15 παράγραφος 3 και το άρθρο 24 παράγραφος 3 αντιστοίχως. Υπό τις ίδιες προϋποθέσεις, πρέπει να προβλεφθεί ειδική εξαίρεση στην παρούσα οδηγία για τα ηλεκτρονικά τιμολόγια που εκδίδονται κατά την εκτέλεση τέτοιων συμβάσεων (που έχουν χαρακτηριστεί απόρρητες ή συνοδεύονται από ειδικά μέτρα ασφαλείας), οι οποίες εμπίπτουν στο πεδίο εφαρμογής της οδηγίας 2009/81/ΕΚ.

               (17)

               Οι ορισμοί της παρούσας οδηγίας θα πρέπει να συμμορφώνονται με τη λοιπή ενωσιακή νομοθεσία για τη σύναψη δημόσιων συμβάσεων.

               (18)

               Η Επιτροπή θα πρέπει να εφαρμόσει τις σχετικές διατάξεις του κανονισμού (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου (9), προκειμένου να ζητήσει από τον αρμόδιο ευρωπαϊκό οργανισμό τυποποίησης να καταρτίσει ευρωπαϊκό πρότυπο έκδοσης ηλεκτρονικών τιμολογίων. Δυνάμει των οικείων διατάξεων του κανονισμού (ΕΕ) αριθ. 1025/2012, η απόφαση της Επιτροπής για την υποβολή τέτοιου αιτήματος υπάγεται στη διαδικασία εξέτασης του κανονισμού (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου (10).

               (19)

               Το ευρωπαϊκό πρότυπο έκδοσης ηλεκτρονικών τιμολογίων πρέπει να βασιστεί σε υφιστάμενες τεχνικές προδιαγραφές που έχουν αναπτυχθεί στο πλαίσιο ευρωπαϊκών οργανισμών τυποποίησης, όπως η CEN (CWA 16356-MUG και CWA 16562-CEN BII), και πρέπει να λαμβάνει υπόψη άλλες σχετικές τεχνικές προδιαγραφές που έχουν αναπτυχθεί στο πλαίσιο διεθνών οργανισμών τυποποίησης, όπως το CEFACT του ΟΗΕ (CII v. 2.0) και ο ISO (χρηματοπιστωτικό τιμολόγιο βάσει της μεθοδολογίας του προτύπου ISO 20022). Κατά την επεξεργασία της αίτησης τυποποίησης, ο αρμόδιος ευρωπαϊκός οργανισμός τυποποίησης οφείλει να λάβει επίσης υπόψη τα αποτελέσματα πιλοτικών έργων μεγάλης κλίμακας που πραγματοποιούνται στο πλαίσιο του προγράμματος στήριξης της πολιτικής του προγράμματος-πλαισίου ανταγωνιστικότητας και καινοτομίας (CIP) και τις τεχνικές προδιαγραφές έκδοσης ηλεκτρονικών τιμολογίων οποιωνδήποτε άλλων σχετικών φορέων και οργανισμών τα οποία χρησιμοποιούνται ευρέως από την επιχειρηματική κοινότητα. Το ευρωπαϊκό πρότυπο έκδοσης ηλεκτρονικών τιμολογίων θα πρέπει επίσης να είναι συμβατό με τα υφιστάμενα πρότυπα για τις πληρωμές, προκειμένου να υπάρχει δυνατότητα αυτόματης επεξεργασίας των πληρωμών.

               (20)

               Στο αίτημά της προς τον αρμόδιο ευρωπαϊκό οργανισμό τυποποίησης, η Επιτροπή θα πρέπει να απαιτήσει να είναι το εν λόγω ευρωπαϊκό πρότυπο έκδοσης ηλεκτρονικών τιμολογίων ουδέτερο από τεχνολογική άποψη ώστε να αποφευχθεί οποιαδήποτε στρέβλωση του ανταγωνισμού, να είναι συμβατό με τα σχετικά εθνικά πρότυπα για την έκδοση ηλεκτρονικών τιμολογίων ώστε να αποφευχθούν τεχνικοί φραγμοί στην πρόσβαση στην αγορά για τους προμηθευτές από τρίτες χώρες και να καταστεί ευκολότερη για τους ευρωπαίους προμηθευτές η αποστολή ηλεκτρονικών τιμολογίων στους αγοραστές σε τρίτες χώρες, καθώς και να συνάδει με την οδηγία 2006/112/ΕΚ του Συμβουλίου (11). Δεδομένου ότι τα ηλεκτρονικά τιμολόγια είναι δυνατόν να περιέχουν δεδομένα προσωπικού χαρακτήρα, η Επιτροπή θα πρέπει επίσης να απαιτήσει να λαμβάνει υπόψη το εν λόγω ευρωπαϊκό πρότυπο έκδοσης ηλεκτρονικών τιμολογίων την προστασία των δεδομένων προσωπικού χαρακτήρα, σύμφωνα με την οδηγία 95/46/ΕΚ του Ευρωπαϊκού Κοινοβουλίου και του Συμβουλίου (12) καθώς και τις αρχές της προστασίας των δεδομένων μέσω τεχνολογίας («data protection by design»), της αναλογικότητας και της ελαχιστοποίησης των δεδομένων. Εκτός από αυτές τις ελάχιστες απαιτήσεις, η Επιτροπή θα πρέπει να προσδιορίσει, στο αίτημά της προς τον αρμόδιο ευρωπαϊκό οργανισμό τυποποίησης, περαιτέρω απαιτήσεις ως προς το περιεχόμενο του εν λόγω ευρωπαϊκού προτύπου έκδοσης ηλεκτρονικών τιμολογίων, καθώς και προθεσμία για την έγκρισή του.

               (21)

               Για να διασφαλιστεί ότι οι μικρομεσαίες επιχειρήσεις μπορούν επίσης να επωφεληθούν από την έκδοση ηλεκτρονικών τιμολογίων στο πλαίσιο δημόσιων συμβάσεων, το ευρωπαϊκό πρότυπο έκδοσης ηλεκτρονικών τιμολογίων θα πρέπει να δίνει τη δυνατότητα δημιουργίας φιλικών προς τον χρήστη συστημάτων ηλεκτρονικής τιμολόγησης που να είναι κυρίως κατανοητά και εύχρηστα. Εδώ πρέπει να ληφθεί υπόψη ότι κυρίως οι μικρομεσαίες επιχειρήσεις, καθώς και οι μικρότερες αναθέτουσες αρχές και αναθέτοντες φορείς, έχουν περιορισμένο προσωπικό και περιορισμένους οικονομικούς πόρους.

               (22)

               Το ευρωπαϊκό πρότυπο έκδοσης ηλεκτρονικών τιμολογίων θα πρέπει επίσης να είναι κατάλληλο προς χρήση σε εμπορικές συναλλαγές μεταξύ επιχειρήσεων. Προς τον σκοπό αυτό, για να μπορούν οι ιδιωτικοί οικονομικοί φορείς να χρησιμοποιούν το νέο πρότυπο στις επιχειρηματικές μεταξύ τους σχέσεις, η Επιτροπή θα πρέπει να εξασφαλίσει ότι το εν λόγω πρότυπο δεν θα καταρτιστεί κατά τρόπο ώστε να είναι κατάλληλο για χρήση μόνο στο πλαίσιο των δημόσιων συμβάσεων.

               (23)

               Τα τιμολόγια που εκδίδονται σε διαφορετικούς επιχειρηματικούς τομείς μπορεί να απαιτήσουν την ενσωμάτωση πληροφοριών που αφορούν ειδικά τους εν λόγω τομείς. Παρ' όλα αυτά, όλα τα τιμολόγια θα πρέπει να περιλαμβάνουν περιορισμένο αριθμό κοινών, τυποποιημένων στοιχείων. Η παρουσία των στοιχείων αυτών είναι απαραίτητη για την εξακρίβωση του κατά πόσον το τιμολόγιο αποτυπώνει ορθά την αντίστοιχη επιχειρηματική συναλλαγή και για να εξασφαλιστεί το νομικό του κύρος. Ένας κατάλογος τέτοιων στοιχείων που είναι απαραίτητα όσον αφορά τον ΦΠΑ περιλαμβάνεται στην οδηγία 2006/112/ΕΚ. Το ευρωπαϊκό πρότυπο έκδοσης ηλεκτρονικών τιμολογίων θα πρέπει να παρουσιάζει συνοχή με αυτό το σύνολο πληροφοριών.

               (24)

               Στο εν λόγω ευρωπαϊκό πρότυπο έκδοσης ηλεκτρονικών τιμολογίων θα πρέπει να καθορίζονται στοιχεία σημασιολογικών δεδομένων, ιδίως σχετικά με τα συμπληρωματικά δεδομένα πωλητή και αγοραστή, τα αναγνωριστικά της διαδικασίας, τα χαρακτηριστικά του τιμολογίου, τα λεπτομερή στοιχεία του τιμολογίου, τις πληροφορίες για την παράδοση, και τις λεπτομέρειες και τους όρους πληρωμής. Τα βασικά στοιχεία ενός ηλεκτρονικού τιμολογίου πρέπει να περιλαμβάνονται σε κάθε ηλεκτρονικό τιμολόγιο. Έτσι θα εξασφαλιστεί η σαφής και ομοιόμορφη εφαρμογή της έκδοσης ηλεκτρονικών τιμολογίων.

               (25)

               Ενώ ο αποστολέας ηλεκτρονικού τιμολογίου πρέπει να συνεχίσει να έχει τη δυνατότητα να εγγυάται τη γνησιότητα της προέλευσης και την ακεραιότητα του περιεχομένου του τιμολογίου με διάφορες μεθόδους, μεταξύ άλλων και με την ηλεκτρονική υπογραφή, ώστε να εξασφαλιστεί η συμμόρφωση με την οδηγία 2006/112/ΕΚ, το ευρωπαϊκό πρότυπο έκδοσης ηλεκτρονικών τιμολογίων δεν θα πρέπει να περιέχει ως ένα από τα στοιχεία του την απαίτηση ηλεκτρονικής υπογραφής.

               (26)

               Προκειμένου να αποφευχθούν το υπερβολικό κόστος και ο υπερβολικός φόρτος για τις αναθέτουσες αρχές και τους αναθέτοντες φορείς, πρέπει να καλείται ο αρμόδιος ευρωπαϊκός οργανισμός τυποποίησης να καταρτίσει κατάλογο με περιορισμένο αριθμό συντακτικών δομών οι οποίες θα συμμορφώνονται με το ευρωπαϊκό πρότυπο έκδοσης ηλεκτρονικών τιμολογίων. Ο εν λόγω κατάλογος δεν θα πρέπει να αποτελεί τμήμα του ευρωπαϊκού προτύπου έκδοσης ηλεκτρονικών τιμολογίων. Οι προσδιοριζόμενες συντακτικές δομές πρέπει να χρησιμοποιούνται ήδη ευρέως και επιτυχώς από οικονομικούς φορείς και αναθέτουσες αρχές. Για την καλύτερη και ταχύτερη εφαρμογή από τα κράτη μέλη, θα καλείται ο αρμόδιος ευρωπαϊκός οργανισμός τυποποίησης να παρέχει κατάλληλες συντακτικές δεσμεύσεις από το νέο ευρωπαϊκό πρότυπο έκδοσης ηλεκτρονικών τιμολογίων προς όλες τις συντακτικές δομές του καταλόγου. Οι συντακτικές δεσμεύσεις είναι κατευθυντήριες γραμμές ως προς τον τρόπο με τον οποίο μπορεί να παρουσιάζεται το πρότυπο στις διάφορες συντακτικές δομές. Αυτός ο στόχος τυποποίησης θα πρέπει να συμπληρώνει το ευρωπαϊκό πρότυπο έκδοσης ηλεκτρονικών τιμολογίων και τον κατάλογο συντακτικών δομών.

               (27)

               Προκειμένου να διευκολυνθεί η χρήση του ευρωπαϊκού προτύπου έκδοσης ηλεκτρονικών τιμολογίων, θα πρέπει επίσης να ζητηθεί από τον ευρωπαϊκό οργανισμό τυποποίησης να καταρτίσει κατευθυντήριες γραμμές σχετικά με τη διαλειτουργικότητα της μεταβίβασης. Οι κατευθυντήριες αυτές αρχές δεν θα πρέπει να αποτελούν τμήμα του ευρωπαϊκού προτύπου έκδοσης ηλεκτρονικών τιμολογίων ούτε να είναι υποχρεωτικές για τις αναθέτουσες αρχές και τους αναθέτοντες φορείς.

               (28)

               Προτού εισαχθεί στα κράτη μέλη το ευρωπαϊκό πρότυπο έκδοσης ηλεκτρονικών τιμολογίων, η πρακτική εφαρμογή του προτύπου θα πρέπει να έχει υποβληθεί σε επαρκείς δοκιμές. Η εν λόγω αξιολόγηση θα πρέπει να λαμβάνει χώρα κατά τον σχεδιασμό του προτύπου. Στην αξιολόγηση θα πρέπει να εμπλέκονται τελικοί χρήστες και να εξετάζονται ειδικότερα πτυχές της πρακτικότητας και της ευχέρειας χρήσης καθώς και να καταδεικνύεται ότι το πρότυπο μπορεί να υλοποιηθεί κατά τρόπο οικονομικά αποδοτικό και αναλογικό.

               (29)

               Εφόσον το ευρωπαϊκό πρότυπο έκδοσης ηλεκτρονικών τιμολογίων και ο κατάλογος των συντακτικών δομών που συμμορφώνονται με το πρότυπο, το οποίο έχει καταρτιστεί από τον αρμόδιο ευρωπαϊκό οργανισμό τυποποίησης, πληρούν τις απαιτήσεις που περιέχονται στο αίτημα της Επιτροπής προς τον ευρωπαϊκό οργανισμό τυποποίησης, και εφόσον το πρότυπο αυτό έχει υποβληθεί σε δοκιμή, τα στοιχεία αναφοράς του ευρωπαϊκού προτύπου έκδοσης ηλεκτρονικών τιμολογίων και του καταλόγου των συντακτικών δομών πρέπει να δημοσιεύονται στην Επίσημη Εφημερίδα της Ευρωπαϊκής Ένωσης.

               (30)

               Οι διατάξεις σχετικά με την ανάπτυξη του προτύπου και άλλα παραδοτέα τυποποίησης που θεσπίζονται με την παρούσα οδηγία συνάδουν με τις σχετικές διατάξεις του κανονισμού (ΕΕ) αριθ. 1025/2012. Όμως, λαμβανομένων υπόψη των ιδιαιτεροτήτων της παρούσας οδηγίας, είναι σκόπιμο να προβλεφθεί ότι οι αποφάσεις περί δημοσιεύσεως, μη δημοσιεύσεως ή δημοσιεύσεως με περιορισμό των παραπομπών στο πρότυπο και τον κατάλογο των συντακτικών δομών εκδίδονται με τη διαδικασία εξέτασης. Αυτό ωστόσο δεν θα πρέπει να θίγει την εφαρμογή των οικείων διατάξεων του κανονισμού (ΕΕ) αριθ. 1025/2012 όσον αφορά επίσημες αντιρρήσεις σε εναρμονισμένα πρότυπα.

               (31)

               Οι ευρωπαϊκοί οργανισμοί τυποποίησης επανεξετάζουν και αναθεωρούν τακτικά τα πρότυπα ώστε να ανταποκριθούν στις τεχνολογικές εξελίξεις. Λόγω της ταχύτητας των εξελίξεων αυτών στον τομέα ΤΠΕ, η Επιτροπή θα πρέπει να έχει επίσης τη δυνατότητα να ζητεί από τον αρμόδιο ευρωπαϊκό οργανισμό τυποποίησης να επανεξετάζει και να αναθεωρεί το ευρωπαϊκό πρότυπο έκδοσης ηλεκτρονικών τιμολογίων ώστε αυτό να λαμβάνει υπόψη τις εξελίξεις αυτές και να εξασφαλίζει τη συνέχεια της διαλειτουργικότητας.

               (32)

               Για την επανεξέταση και την αναθεώρηση του καταλόγου των συντακτικών δομών, η Επιτροπή πρέπει να έχει τη δυνατότητα να εκδίδει εκτελεστική πράξη προκειμένου να ανταποκριθεί στις τεχνολογικές εξελίξεις ή τις απαιτήσεις της αγοράς. Για πολυπλοκότερες προσαρμογές, η Επιτροπή θα πρέπει να έχει επίσης τη δυνατότητα να καλεί τον αρμόδιο ευρωπαϊκό οργανισμό τυποποίησης να επανεξετάζει και να αναθεωρεί τον κατάλογο των συντακτικών δομών.

               (33)

               Η Επιτροπή θα πρέπει να μπορεί να αναθεωρεί τον ήδη δημοσιευμένο κατάλογο συντακτικών δομών όταν το κρίνει σκόπιμο για να εξασφαλιστεί η πλήρης και συνεχιζόμενη διαλειτουργικότητα, να ληφθούν υπόψη οι τεχνολογικές εξελίξεις ή να περιοριστεί ο αριθμός των προς χρήση συντακτικών δομών. Εν προκειμένω, η Επιτροπή οφείλει να λαμβάνει υπόψη τον κατάλογο συντακτικών δομών που έχει καθοριστεί, επανεξετασθεί και αναθεωρηθεί από τον αρμόδιο ευρωπαϊκό οργανισμό τυποποίησης.

               (34)

               Κατόπιν παρέλευσης των προθεσμιών μεταφοράς της οδηγίας στην εσωτερική νομοθεσία που ορίζονται σε αυτήν, οι αναθέτουσες αρχές και οι αναθέτοντες φορείς θα πρέπει να έχουν την υποχρέωση να παραλαμβάνουν και να επεξεργάζονται ηλεκτρονικά τιμολόγια που συμμορφώνονται με το ευρωπαϊκό πρότυπο έκδοσης ηλεκτρονικών τιμολογίων και με οποιαδήποτε συντακτική δομή του καταλόγου που δημοσιεύεται από την Επιτροπή στην Επίσημη Εφημερίδα της Ευρωπαϊκής Ένωσης. Αυτό σημαίνει ότι οι αναθέτουσες αρχές και οι αναθέτοντες φορείς οφείλουν να μην απορρίπτουν ηλεκτρονικά τιμολόγια που πληρούν τους ως άνω όρους αποκλειστικά για λόγους μη συμμόρφωσης με απαιτήσεις (για παράδειγμα, εθνικές απαιτήσεις ή απαιτήσεις συγκεκριμένου κλάδου ή πρόσθετες τεχνικές απαιτήσεις παντός είδους) άλλες από όσες προβλέπονται ρητά στην παρούσα οδηγία. Ωστόσο, άλλοι υποχρεωτικοί λόγοι άρνησης παραλαβής, όπως οι συναφείς με συμβατικούς όρους, δεν θα πρέπει να θίγονται από αυτή την υποχρέωση. Πριν από την εξόφληση του τιμολογίου, οι αναθέτουσες αρχές και οι αναθέτοντες φορείς πρέπει να έχουν οπωσδήποτε την ευχέρεια να εξακριβώσουν κατά πόσο το περιεχόμενο του ηλεκτρονικού τιμολογίου αποτυπώνει ορθά όλα τα στοιχεία της υποκείμενης επιχειρηματικής συναλλαγής (για παράδειγμα, αν το ποσό του τιμολογίου είναι σωστό) και αν το τιμολόγιο απευθύνθηκε στον σωστό αποδέκτη. Η υποχρέωση μη απόρριψης ηλεκτρονικών τιμολογίων σύμφωνα με την παρούσα οδηγία δεν θίγει την οδηγία 2011/7/ΕΕ του Ευρωπαϊκού Κοινοβουλίου και του Συμβουλίου (13).

               (35)

               Η παρούσα οδηγία θα πρέπει μόνο να απαιτεί από τους αποδέκτες τιμολογίου, δηλαδή τις αναθέτουσες αρχές, τις κεντρικές υπηρεσίες προμηθειών και τους αναθέτοντες φορείς, να αποδέχονται και να επεξεργάζονται ηλεκτρονικά τιμολόγια. Η παρούσα οδηγία δεν θα πρέπει να θίγει το δικαίωμα του αποστολέα του τιμολογίου να επιλέξει μεταξύ της υποβολής του τιμολογίου σύμφωνα με το ευρωπαϊκό πρότυπο έκδοσης ηλεκτρονικών τιμολογίων, σύμφωνα με εθνικά ή άλλα τεχνικά πρότυπα ή σε χαρτί. Ωστόσο, η παρούσα οδηγία δεν θα πρέπει να εμποδίζει τα κράτη μέλη να απαιτούν την υποβολή μόνον ηλεκτρονικών τιμολογίων στο πλαίσιο δημόσιων συμβάσεων. Αν ο αποστολέας επιλέξει να υποβάλει το τιμολόγιο χρησιμοποιώντας το ευρωπαϊκό πρότυπο έκδοσης ηλεκτρονικών τιμολογίων, η υποχρέωση του αποδέκτη να το παραλάβει και να το επεξεργαστεί θα πρέπει να ισχύει μόνον αν το τιμολόγιο είναι σε μια συντακτική δομή που περιλαμβάνεται στον κατάλογο των συντακτικών δομών ο οποίος έχει δημοσιευτεί από την Επιτροπή στην Επίσημη Εφημερίδα της Ευρωπαϊκής Ένωσης. Αυτό δεν θα πρέπει να θίγει τη δυνατότητα του αποστολέα να κάνει χρήση των υπηρεσιών τρίτου για να γίνει μετάφραση ανάμεσα στη δική του συντακτική δομή και εκείνη του καταλόγου.

               (36)

               Ζητήθηκε η γνώμη του Ευρωπαίου Επόπτη Προστασίας Δεδομένων σύμφωνα με το άρθρο 28 παράγραφος 2 του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (14), η οποία διατυπώθηκε στις 11 Νοεμβρίου 2013 (15). Στη γνωμοδότησή του δημοσίευσε τις συστάσεις του για την εξασφάλιση επαρκούς προστασίας δεδομένων, στο πλαίσιο της εφαρμογής της παρούσας οδηγίας. Οι εν λόγω συστάσεις πρέπει να ληφθούν υπόψη κατά την κατάρτιση του ευρωπαϊκού προτύπου έκδοσης ηλεκτρονικών τιμολογίων και κατά την επεξεργασία προσωπικών δεδομένων από αναθέτουσες αρχές και αναθέτοντες φορείς. Πρέπει ιδίως να διασαφηνιστεί ότι και στον τομέα της ηλεκτρονικής τιμολόγησης εφαρμόζεται η ισχύουσα νομοθεσία για την προστασία των δεδομένων και ότι κατά τη δημοσιοποίηση δεδομένων προσωπικού χαρακτήρα για λόγους διαφάνειας και λογοδοσίας πρέπει να τηρείται η αρχή περί προστασίας της ιδιωτικής ζωής.

               (37)

               Δεδομένου ότι η οδηγία 2006/112/ΕΚ περιέχει κανόνες για την έκδοση τιμολογίων, μεταξύ άλλων και για την έκδοση ηλεκτρονικών τιμολογίων, θα πρέπει να διευκρινιστεί η σχέση της με την παρούσα οδηγία. Η παρούσα οδηγία έχει διαφορετικό σκοπό και πεδίο εφαρμογής από την οδηγία 2006/112/ΕΚ του Συμβουλίου και, συνεπώς, δεν επηρεάζει τις διατάξεις για τη χρήση ηλεκτρονικών τιμολογίων σε ό,τι αφορά τον ΦΠΑ, οι οποίες περιέχονται στην οδηγία 2006/112/ΕΚ του Συμβουλίου. Ειδικότερα, το άρθρο 232 της οδηγίας 2006/112/ΕΚ του Συμβουλίου διέπει τις σχέσεις μεταξύ συναλλασσομένων και έχει σκοπό να διασφαλίσει ότι δεν μπορεί να επιβληθεί στον λήπτη η χρήση ηλεκτρονικών τιμολογίων από τον αποστολέα. Ωστόσο, αυτό θα πρέπει να ισχύει με την επιφύλαξη του δικαιώματος των κρατών μελών να επιβάλλουν στις αναθέτουσες αρχές και στους αναθέτοντες φορείς υποχρέωση αποδοχής, υπό ορισμένες προϋποθέσεις, ηλεκτρονικών τιμολογίων.

               (38)

               Για να επιτραπεί στις αναθέτουσες αρχές και τους αναθέτοντες φορείς να προετοιμάσουν καταλλήλως και να λάβουν τα τεχνικά μέτρα τα οποία, μετά τη θέσπιση του ευρωπαϊκού προτύπου έκδοσης ηλεκτρονικών τιμολογίων και την έγκριση του καταλόγου των συντακτικών δομών, είναι αναγκαία για τη συμμόρφωση προς την παρούσα οδηγία, και λαμβανομένης υπόψη της ανάγκης ταχείας υλοποίησης της έκδοσης ηλεκτρονικών τιμολογίων, θα πρέπει να είναι αιτιολογημένος ο καθορισμός προθεσμίας 18 μηνών για τη μεταφορά στο εθνικό δίκαιο από τη δημοσίευση των στοιχείων αναφοράς του ευρωπαϊκού προτύπου έκδοσης ηλεκτρονικών τιμολογίων και του καταλόγου των συντακτικών δομών στην Επίσημη Εφημερίδα της Ευρωπαϊκής Ένωσης. Κατά παρέκκλιση από τη γενική προθεσμία μεταφοράς στο εθνικό δίκαιο και με σκοπό τη διευκόλυνση της υλοποίησης του συστήματος έκδοσης ηλεκτρονικών τιμολογίων από ορισμένες αναθέτουσες αρχές, όπως τοπικές και περιφερειακές αναθέτουσες αρχές και δημόσιες επιχειρήσεις, τα κράτη μέλη θα πρέπει να μπορούν να αναβάλουν την εφαρμογή της παρούσας οδηγίας για τις μη κεντρικές αναθέτουσες αρχές και αναθέτοντες φορείς έως και 30 μήνες από τη δημοσίευση των στοιχείων αναφοράς του ευρωπαϊκού προτύπου έκδοσης ηλεκτρονικών τιμολογίων και του καταλόγου των συντακτικών δομών στην Επίσημη Εφημερίδα της Ευρωπαϊκής Ένωσης. Αυτή η δυνατότητα αναβολής της εφαρμογής των απαιτήσεων που προβλέπονται στην παρούσα οδηγία δεν πρέπει να εφαρμόζεται σε κεντρικές αρχές προμηθειών.

               (39)

               Προς διευκόλυνση της εφαρμογής των απαιτήσεων της παρούσας οδηγίας από αναθέτουσες αρχές και αναθέτοντες φορείς, η Επιτροπή θα πρέπει να εξασφαλίσει ότι τα κράτη μέλη ενημερώνονται πλήρως και τακτικά για την πρόοδο των εργασιών όσον αφορά την ανάπτυξη του προτύπου και των συναφών παραδοτέων τυποποίησης, οι οποίες θα αναληφθούν από τον αρμόδιο ευρωπαϊκό οργανισμό τυποποίησης. Αυτό πρέπει να επιτρέψει στα κράτη μέλη να αναλάβουν τις αναγκαίες προπαρασκευαστικές εργασίες με σκοπό την ολοκλήρωση της εφαρμογής στο πλαίσιο των συμφωνημένων προθεσμιών.

               (40)

               Εφόσον οι αναθέτουσες αρχές και οι αναθέτοντες φορείς θα έχουν τη δυνατότητα να αποδέχονται ηλεκτρονικά τιμολόγια που συμμορφώνονται με άλλα πρότυπα, διαφορετικά από το ευρωπαϊκό πρότυπο έκδοσης ηλεκτρονικών τιμολογίων, καθώς και τιμολόγια σε χαρτί, εκτός εάν προβλέπεται αλλιώς στην εθνική νομοθεσία, η παρούσα οδηγία δεν συνεπάγεται κανένα επιπλέον κόστος ή επιβάρυνση για τις επιχειρήσεις, μεταξύ άλλων και τις πολύ μικρές, τις μικρές και τις μεσαίες, κατά την έννοια της σύστασης 2003/361/ΕΚ της Επιτροπής (16). Περαιτέρω, η Επιτροπή και τα κράτη μέλη θα πρέπει να καταβάλουν κάθε δυνατή προσπάθεια για να ελαχιστοποιήσουν το κόστος του ευρωπαϊκού προτύπου έκδοσης ηλεκτρονικών τιμολογίων για τους χρήστες του, ιδίως τις πολύ μικρές, τις μικρές και τις μεσαίες επιχειρήσεις, ώστε να καταστεί εφικτή η υλοποίησή του σε ολόκληρη την Ευρωπαϊκή Ένωση.

               (41)

               Τα κράτη μέλη πρέπει να λάβουν υπόψη, στο πλαίσιο της εφαρμογής της παρούσας οδηγίας, τις ανάγκες των μικρομεσαίων επιχειρήσεων καθώς και των μικρών αναθετουσών αρχών και αναθετόντων φορέων, και να προσφέρουν σε όλες τις αναθέτουσες αρχές, τους αναθέτοντες φορείς και τους προμηθευτές την απαραίτητη στήριξη ώστε να καταστεί εφικτή η χρήση του ευρωπαϊκού προτύπου έκδοσης ηλεκτρονικών τιμολογίων. Πρέπει επίσης να προβλεφθούν μέτρα επιμόρφωσης, ιδίως για τις μικρομεσαίες επιχειρήσεις.

               (42)

               Προς διευκόλυνση των τεχνικών και διαδικαστικών προσαρμογών οι οποίες πρέπει να γίνουν από όλα τα μέρη που εμπλέκονται σε δημόσιες συμβάσεις ώστε να εξασφαλιστεί η αίσια υλοποίηση της παρούσας οδηγίας, τα κράτη μέλη θα πρέπει να διαθέτουν, όπου είναι εφικτό, τη συνδρομή των διαρθρωτικών ταμείων σε όλες τις επιλέξιμες αναθέτουσες αρχές, αναθέτοντες φορείς και μικρομεσαίες επιχειρήσεις.

               (43)

               Προκειμένου να διασφαλιστούν ομοιόμορφες συνθήκες για την εφαρμογή της παρούσας οδηγίας, θα πρέπει να ανατεθούν στην Επιτροπή εκτελεστικές αρμοδιότητες όσον αφορά την κατάρτιση, τον περιορισμό και την αναθεώρηση του καταλόγου συντακτικών δομών. Οι αρμοδιότητες αυτές ασκούνται σύμφωνα με τον κανονισμό (ΕΕ) αριθ. 182/2011. Για την έκδοση εκτελεστικών πράξεων σχετικά με τον κατάλογο συντακτικών δομών θα πρέπει να εφαρμόζεται η διαδικασία εξέτασης, δεδομένου ότι χρησιμεύουν για τη διευκόλυνση της εφαρμογής του ευρωπαϊκού προτύπου για την έκδοση ηλεκτρονικών τιμολογίων και την εξασφάλιση της διαλειτουργικότητας και της ταχείας αντίδρασης σε τεχνολογικές εξελίξεις. Πρέπει επίσης να εφαρμόζεται η διαδικασία εξέτασης για την έκδοση εκτελεστικών πράξεων όσον αφορά τις αντιρρήσεις για το ευρωπαϊκό πρότυπο έκδοσης ηλεκτρονικών τιμολογίων, δεδομένου ότι οι σχετικές πράξεις μπορούν να έχουν συνέπειες για την υποχρέωση παραλαβής και επεξεργασίας ηλεκτρονικών τιμολογίων.

               (44)

               Δεδομένου ότι οι στόχοι της παρούσας οδηγίας, δηλαδή η άρση των φραγμών στην αγορά και των εμποδίων στις συναλλαγές, που απορρέουν από την ύπαρξη διαφορετικών εθνικών κανόνων και προτύπων, καθώς και η διασφάλιση της διαλειτουργικότητας, δεν μπορούν να επιτευχθούν επαρκώς από τα κράτη μέλη, μπορούν όμως να επιτευχθούν καλύτερα σε ενωσιακό επίπεδο, η Ένωση δύναται να λάβει μέτρα, σύμφωνα με την αρχή της επικουρικότητας, που διατυπώνεται στο άρθρο 5 της Συνθήκης για την Ευρωπαϊκή Ένωση. Σύμφωνα με την αρχή της αναλογικότητας, όπως διατυπώνεται στο εν λόγω άρθρο, η παρούσα οδηγία δεν υπερβαίνει τα αναγκαία όρια για την επίτευξη των στόχων αυτών,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Πεδίο εφαρμογής
   Η παρούσα οδηγία ισχύει για τα ηλεκτρονικά τιμολόγια που εκδίδονται κατά την εκτέλεση των συμβάσεων στις οποίες εφαρμόζονται οι οδηγίες 2009/81/ΕΚ, 2014/23/ΕΕ, 2014/24/EE ή 2014/25/ΕΕ.
   Η παρούσα οδηγία δεν ισχύει για ηλεκτρονικά τιμολόγια εκδιδόμενα κατά την εκτέλεση συμβάσεων που εμπίπτουν στο πεδίο εφαρμογής της οδηγίας 2009/81/ΕΚ, στις οποίες η σύναψη και η εκτέλεση της σύμβασης έχουν χαρακτηριστεί απόρρητες ή πρέπει να συνοδεύονται από ειδικά μέτρα ασφαλείας κατ' εφαρμογή των ισχυουσών νομοθετικών, κανονιστικών ή διοικητικών διατάξεων ενός κράτους μέλους, και υπό τον όρο ότι το κράτος μέλος έχει ορίσει ότι τα σχετικά ουσιώδη συμφέροντά του δεν μπορούν να προστατευθούν με λιγότερο οχληρά μέτρα.
   Άρθρο 2
   Ορισμοί
   Για τους σκοπούς της παρούσας οδηγίας ισχύουν οι ακόλουθοι ορισμοί:
   1)   «ηλεκτρονικό τιμολόγιο»: τιμολόγιο που έχει εκδοθεί, διαβιβαστεί και παραληφθεί σε διαρθρωμένη ηλεκτρονική μορφή, η οποία επιτρέπει την αυτόματη και ηλεκτρονική επεξεργασία του·
   2)   «βασικά στοιχεία ηλεκτρονικού τιμολογίου»: σύνολο ουσιαστικών στοιχείων πληροφόρησης το οποίο πρέπει να περιέχεται σε ηλεκτρονικό τιμολόγιο προκειμένου να είναι δυνατή η διασυνοριακή διαλειτουργικότητα, συμπεριλαμβανομένων των αναγκαίων πληροφοριών για τη διασφάλιση της συμμόρφωσης με τη νομοθεσία·
   3)   «υπόδειγμα σημασιολογικών δεδομένων»: διαρθρωμένο σύνολο λογικά αλληλένδετων όρων και των εννοιών τους που προσδιορίζουν τα βασικά στοιχεία ενός ηλεκτρονικού τιμολογίου·
   4)   «συντακτική δομή»: μηχαναγνώσιμη γλώσσα ή διάλεκτος που χρησιμοποιείται για να αναπαριστά τα στοιχεία δεδομένων που περιέχονται στο ηλεκτρονικό τιμολόγιο·
   5)   «συντακτικές δεσμεύσεις»: κατευθυντήριες γραμμές σχετικά με τον τρόπο με τον οποίο ένα υπόδειγμα σημασιολογικών δεδομένων για ένα ηλεκτρονικό τιμολόγιο μπορεί να παρουσιάζεται στις διάφορες συντακτικές δομές·
   6)   «αναθέτουσες αρχές»: οι αναθέτουσες αρχές όπως ορίζονται στο άρθρο 1 σημείο 17 της οδηγίας 2009/81/ΕΚ, στο άρθρο 6 παράγραφος 1 της οδηγίας 2014/23/ΕΕ και στο άρθρο 2 παράγραφος 1 σημείο 1 της οδηγίας 2014/24/ΕΕ·
   7)   «μη κεντρικές αναθέτουσες αρχές»: οι αναθέτουσες αρχές όπως ορίζονται στο άρθρο 2 παράγραφος 1 σημείο 3 της οδηγίας 2014/24/ΕΕ·
   8)   «κεντρική υπηρεσία προμηθειών»: η κεντρική υπηρεσία προμηθειών όπως ορίζεται στο άρθρο 2 παράγραφος 1 σημείο 16 της οδηγίας 2014/24/ΕΕ·
   9)   «αναθέτοντες φορείς»: οι αναθέτοντες φορείς όπως ορίζονται στο άρθρο 1 σημείο 17 της οδηγίας 2009/81/ΕΚ, στο άρθρο 7 παράγραφοι 1 και 2 της οδηγίας 2014/23/ΕΕ, και στο άρθρο 4 παράγραφος 1 της οδηγίας 2014/25/ΕΕ·
   10)   «διεθνές πρότυπο»: διεθνές πρότυπο όπως ορίζεται στο άρθρο 2 παράγραφος 1 στοιχείο α) του κανονισμού (ΕΕ) αριθ. 1025/2012·
   11)   «ευρωπαϊκό πρότυπο»: ευρωπαϊκό πρότυπο όπως ορίζεται στο άρθρο 2 παράγραφος 1 στοιχείο β) του κανονισμού (ΕΕ) αριθ. 1025/2012.
   Άρθρο 3
   Καθιέρωση ευρωπαϊκού προτύπου
   1.   Η Επιτροπή ζητεί από τον αρμόδιο ευρωπαϊκό οργανισμό τυποποίησης να σχεδιάσει ευρωπαϊκό πρότυπο για το υπόδειγμα σημασιολογικών δεδομένων των βασικών στοιχείων του ηλεκτρονικού τιμολογίου («ευρωπαϊκό πρότυπο έκδοσης ηλεκτρονικών τιμολογίων»).
   Η Επιτροπή απαιτεί να συμμορφώνεται το ευρωπαϊκό πρότυπο έκδοσης ηλεκτρονικών τιμολογίων τουλάχιστον με τα ακόλουθα κριτήρια:

               —

               να είναι ουδέτερο από τεχνολογική άποψη,

               —

               να είναι συμβατό με τα σχετικά διεθνή πρότυπα έκδοσης ηλεκτρονικών τιμολογίων,

               —

               να λαμβάνει υπόψη την ανάγκη προστασίας των δεδομένων προσωπικού χαρακτήρα σύμφωνα με την οδηγία 95/46/ΕΚ, την προσέγγιση που εξασφαλίζει την προστασία των δεδομένων μέσω τεχνολογίας και τις αρχές της αναλογικότητας, της ελαχιστοποίησης των δεδομένων και του περιορισμού του σκοπού,

               —

               να συνάδει με τις σχετικές διατάξεις της οδηγίας 2006/112/ΕΚ,

               —

               να καθιστά δυνατή τη δημιουργία κατάλληλων, φιλικών προς τον χρήστη, ευέλικτων και οικονομικά αποδοτικών συστημάτων ηλεκτρονικής τιμολόγησης,

               —

               να λαμβάνει υπόψη τις ειδικές ανάγκες των μικρομεσαίων επιχειρήσεων καθώς και των μη κεντρικών αναθετουσών αρχών και αναθετόντων φορέων,

               —

               να είναι κατάλληλο προς χρήση στις εμπορικές συναλλαγές μεταξύ επιχειρήσεων.

         Η Επιτροπή ζητεί από τον αρμόδιο ευρωπαϊκό οργανισμό τυποποίησης να παράσχει κατάλογο με περιορισμένο αριθμό συντακτικών δομών που συμμορφώνονται με το ευρωπαϊκό πρότυπο έκδοσης ηλεκτρονικών τιμολογίων, καθώς και κατευθυντήριες γραμμές σχετικά με τη διαλειτουργικότητα της μετάδοσης, ώστε να διευκολυνθεί η χρήση ενός τέτοιου προτύπου.
   Τα σχετικά αιτήματα εγκρίνονται σύμφωνα με τη διαδικασία που καθορίζεται στο άρθρο 10 παράγραφοι 1 έως 5 του κανονισμού (ΕΕ) αριθ. 1025/2012.
   Ως μέρος των εργασιών ανάπτυξης του προτύπου από τον αρμόδιο ευρωπαϊκό οργανισμό τυποποίησης και εντός της προθεσμίας που ορίζεται στην παράγραφο 2, το πρότυπο υπάγεται σε δοκιμή ως προς την πρακτική του εφαρμογή για έναν τελικό χρήστη. Η Επιτροπή φέρει πλήρη ευθύνη για τις δοκιμές και εξασφαλίζει ότι κατά την εκτέλεση της δοκιμής λαμβάνεται ειδικότερα υπόψη η τήρηση των κριτηρίων της πρακτικότητας, της ευκολίας χρήσης και των πιθανών εξόδων εφαρμογής, κατ' εφαρμογή του δεύτερου εδαφίου της παραγράφου 1. Η Επιτροπή υποβάλλει έκθεση σχετικά με το αποτέλεσμα των δοκιμών στο Ευρωπαϊκό Κοινοβούλιο και στο Συμβούλιο.
   2.   Σε περίπτωση που το ευρωπαϊκό πρότυπο έκδοσης ηλεκτρονικών τιμολογίων που σχεδιάζεται σύμφωνα με το αίτημα της παραγράφου 1 πληροί τις απαιτήσεις που αυτή προβλέπει, και εφόσον ολοκληρώθηκε η φάση της δοκιμής κατ' εφαρμογή του πέμπτου εδαφίου της παραγράφου 1, η Επιτροπή δημοσιεύει την παραπομπή σε αυτό το πρότυπο στην Επίσημη Εφημερίδα της Ευρωπαϊκής Ένωσης, μαζί με τον κατάλογο περιορισμένου αριθμού συντακτικών δομών που σχεδιάστηκαν σύμφωνα με το αίτημα που προβλέπεται στην παράγραφο 1. Η εν λόγω δημοσίευση ολοκληρώνεται έως τις 27 Μαΐου 2017.
   Άρθρο 4
   Επίσημες αντιρρήσεις για το ευρωπαϊκό πρότυπο
   1.   Σε περίπτωση που κράτος μέλος ή το Ευρωπαϊκό Κοινοβούλιο εκτιμά ότι το ευρωπαϊκό πρότυπο έκδοσης ηλεκτρονικών τιμολογίων δεν πληροί επαρκώς τις απαιτήσεις του άρθρου 3 παράγραφος 1, ενημερώνει σχετικώς την Επιτροπή με διεξοδικές επεξηγήσεις, και η Επιτροπή αποφασίζει:

               α)

               να δημοσιεύσει, να μη δημοσιεύσει ή να δημοσιεύσει με περιορισμούς τα στοιχεία αναφοράς του ευρωπαϊκού προτύπου έκδοσης ηλεκτρονικών τιμολογίων και του καταλόγου των συντακτικών δομών στην Επίσημη Εφημερίδα της Ευρωπαϊκής Ένωσης·

               β)

               να διατηρήσει, να διατηρήσει με περιορισμούς ή να αποσύρει τα στοιχεία αναφοράς του ευρωπαϊκού προτύπου έκδοσης ηλεκτρονικών τιμολογίων και του καταλόγου των συντακτικών δομών στην, ή από την, Επίσημη Εφημερίδα της Ευρωπαϊκής Ένωσης.

         2.   Η Επιτροπή δημοσιεύει στον ιστότοπό της πληροφορίες για το ευρωπαϊκό πρότυπο έκδοσης ηλεκτρονικών τιμολογίων και τον κατάλογο των συντακτικών δομών που έχουν αποτελέσει αντικείμενο της απόφασης που αναφέρεται στην παράγραφο 1.
   3.   Η Επιτροπή ενημερώνει τον συγκεκριμένο ευρωπαϊκό οργανισμό τυποποίησης σχετικά με την απόφαση που προβλέπεται στην παράγραφο 1 και, αν χρειαστεί, ζητεί αναθεώρηση του ευρωπαϊκού προτύπου έκδοσης ηλεκτρονικών τιμολογίων ή του καταλόγου των συντακτικών δομών.
   4.   Οι αποφάσεις που προβλέπονται στην παράγραφο 1 στοιχεία α) και β) του παρόντος άρθρου εκδίδονται σύμφωνα με τη διαδικασία εξέτασης του άρθρου 10 παράγραφος 2.
   Άρθρο 5
   Επικαιροποίηση και περαιτέρω ανάπτυξη του ευρωπαϊκού προτύπου και του καταλόγου των συντακτικών δομών
   1.   Για να ληφθούν υπόψη οι τεχνολογικές εξελίξεις και η πλήρης και συνεχής διαλειτουργικότητα κατά την ηλεκτρονική τιμολόγηση στο πλαίσιο των δημόσιων συμβάσεων, η Επιτροπή έχει τη δυνατότητα:

               α)

               να επανεξετάζει και να αναθεωρεί το ευρωπαϊκό πρότυπο έκδοσης ηλεκτρονικών τιμολογίων·

               β)

               να επανεξετάζει και να αναθεωρεί τον κατάλογο των συντακτικών δομών που έχει δημοσιευθεί από την Επιτροπή στην Επίσημη Εφημερίδα της Ευρωπαϊκής Ένωσης.

         2.   Σε περίπτωση που η Επιτροπή αποφασίσει να αναλάβει τη δράση που προβλέπεται στο στοιχείο α) της παραγράφου 1, απευθύνει αίτηση στον αρμόδιο ευρωπαϊκό οργανισμό τυποποίησης. Η αίτηση αυτή υποβάλλεται σύμφωνα με τη διαδικασία που ορίζεται στο άρθρο 3 παράγραφος 1 χωρίς να εφαρμόζονται οι προθεσμίες του άρθρου αυτού.
   3.   Το άρθρο 4 εφαρμόζεται σε κάθε τυχόν επανεξέταση ή αναθεώρηση που γίνεται κατ' εφαρμογή του στοιχείου α) της παραγράφου 1.
   4.   Σε περίπτωση που η Επιτροπή αποφασίσει να αναλάβει τη δράση που προβλέπεται στο στοιχείο β) της παραγράφου 1, το πράττει είτε με τη διαδικασία εξέτασης του άρθρου 10 παράγραφος 2 είτε απευθύνοντας αίτηση στον αρμόδιο ευρωπαϊκό οργανισμό τυποποίησης. Η αίτηση αυτή υποβάλλεται σύμφωνα με τη διαδικασία που ορίζεται στο άρθρο 3 παράγραφος 1 χωρίς να εφαρμόζονται οι προθεσμίες του άρθρου αυτού.
   Άρθρο 6
   Βασικά στοιχεία του ηλεκτρονικού τιμολογίου
   Τα βασικά στοιχεία του ηλεκτρονικού τιμολογίου είναι μεταξύ άλλων:

               α)

               αναγνωριστικά της επεξεργασίας και του τιμολογίου

               β)

               χρονική περίοδος του τιμολογίου

               γ)

               στοιχεία του πωλητή

               δ)

               στοιχεία του αγοραστή

               ε)

               στοιχεία του δικαιούχου πληρωμής

               στ)

               στοιχεία του φορολογικού αντιπροσώπου του αγοραστή

               ζ)

               στοιχεία αναφοράς της σύμβασης

               η)

               λεπτομερή στοιχεία παράδοσης

               θ)

               οδηγίες για την πληρωμή

               ι)

               στοιχεία που αφορούν απαλλαγή ή επιβάρυνση

               ια)

               πληροφορίες για το συγκεκριμένο στοιχείο του τιμολογίου

               ιβ)

               συνολικά ποσά του τιμολογίου

               ιγ)

               ανάλυση του ΦΠΑ

         Άρθρο 7
   Παραλαβή και επεξεργασία ηλεκτρονικών τιμολογίων
   Τα κράτη μέλη μεριμνούν ώστε οι αναθέτουσες αρχές και οι αναθέτοντες φορείς να παραλαμβάνουν και να επεξεργάζονται ηλεκτρονικά τιμολόγια που είναι σύμφωνα με το ευρωπαϊκό πρότυπο έκδοσης ηλεκτρονικών τιμολογίων, του οποίου τα στοιχεία αναφοράς έχουν δημοσιευθεί, σύμφωνα με το άρθρο 3 παράγραφος 2, καθώς και με οποιαδήποτε από τις συντακτικές δομές του καταλόγου που έχει δημοσιευθεί σύμφωνα με το άρθρο 3 παράγραφος 2.
   Άρθρο 8
   Προστασία δεδομένων
   1.   Η ισχύουσα ενωσιακή και εθνική νομοθεσία για την προστασία των δεδομένων δεν θίγεται από την παρούσα οδηγία.
   2.   Εφόσον δεν ορίζεται κάτι διαφορετικό από το ενωσιακό ή το εθνικό δίκαιο και με την επιφύλαξη των εξαιρέσεων και περιορισμών του άρθρου 13 της οδηγίας 95/46/ΕΚ, προσωπικά δεδομένα που έχουν συλλεχθεί για τον σκοπό έκδοσης ηλεκτρονικών τιμολογίων μπορούν να χρησιμοποιηθούν μόνο για τον σκοπό αυτό ή για συμβατούς σκοπούς.
   3.   Με την επιφύλαξη των εξαιρέσεων και περιορισμών του άρθρου 13 της οδηγίας 95/46/ΕΚ, τα κράτη μέλη εξασφαλίζουν ότι οι όροι δημοσιοποίησης, για λόγους διαφάνειας και λογοδοσίας, προσωπικών δεδομένων τα οποία συγκεντρώθηκαν στο πλαίσιο της ηλεκτρονικής τιμολόγησης είναι σύμφωνοι με τον σκοπό της δημοσίευσης και τη βασική αρχή περί προστασίας της ιδιωτικής ζωής.
   Άρθρο 9
   Χρήση ηλεκτρονικών τιμολογίων όσον αφορά τον ΦΠΑ
   Η παρούσα οδηγία εφαρμόζεται με την επιφύλαξη των διατάξεων της οδηγίας 2006/112/ΕΚ.
   Άρθρο 10
   Διαδικασία επιτροπής
   1.   Η Επιτροπή επικουρείται από επιτροπή. Η εν λόγω επιτροπή αποτελεί επιτροπή κατά την έννοια του κανονισμού (ΕΕ) αριθ. 182/2011.
   2.   Όταν γίνεται παραπομπή στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011.
   Άρθρο 11
   Μεταφορά στο εθνικό δίκαιο
   1.   Τα κράτη μέλη εγκρίνουν, δημοσιεύουν και εφαρμόζουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 27 Νοεμβρίου 2018. Ανακοινώνουν αμέσως στην Επιτροπή το κείμενο των εν λόγω μέτρων.
   2.   Κατά παρέκκλιση από την παράγραφο 1, και το αργότερο 18 μήνες μετά τη δημοσίευση της αναφοράς του ευρωπαϊκού προτύπου έκδοσης ηλεκτρονικών τιμολογίων στην Επίσημη Εφημερίδα της Ευρωπαϊκής Ένωσης, τα κράτη μέλη εγκρίνουν, δημοσιεύουν και εφαρμόζουν της αναγκαίες διατάξεις για να συμμορφωθούν με την υποχρέωση που προβλέπεται στο άρθρο 7 περί παραλαβής και επεξεργασίας ηλεκτρονικών δεδομένων.
   Τα κράτη μέλη μπορούν να αναβάλουν την εφαρμογή που αναφέρεται στο πρώτο εδάφιο για μη κεντρικές αναθέτουσες αρχές και αναθέτοντες φορείς το αργότερο 30 μήνες μετά τη δημοσίευση της αναφοράς του ευρωπαϊκού προτύπου έκδοσης ηλεκτρονικών τιμολογίων στην Επίσημη Εφημερίδα της Ευρωπαϊκής Ένωσης.
   Μόλις δημοσιευθούν τα στοιχεία αναφοράς του ευρωπαϊκού προτύπου έκδοσης ηλεκτρονικών τιμολογίων για το υπόδειγμα σημασιολογικών δεδομένων των βασικών στοιχείων του ηλεκτρονικού τιμολογίου, η Επιτροπή δημοσιεύει στην Επίσημη Εφημερίδα της Ευρωπαϊκής Ένωσης την τελική ημερομηνία για την έναρξη ισχύος των μέτρων που προβλέπονται στο πρώτο εδάφιο.
   3.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εθνικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 12
   Επανεξέταση
   Η Επιτροπή επανεξετάζει τα αποτελέσματα της παρούσας οδηγίας στην εσωτερική αγορά και στην υιοθέτηση της ηλεκτρονικής τιμολόγησης στο πλαίσιο των δημόσιων συμβάσεων και υποβάλλει σχετική έκθεση στο Ευρωπαϊκό Κοινοβούλιο και στο Συμβούλιο εντός τριετίας από την προθεσμία για την απώτατη αναβολή που ορίζεται για τις μη κεντρικές αρχές στο δεύτερο εδάφιο του άρθρου 11 παράγραφος 2. Εφόσον ενδείκνυται, η έκθεση συνοδεύεται από ανάλυση επιπτώσεων σχετικά με την ανάγκη ανάληψης περαιτέρω δράσης.
   Άρθρο 13
   Έναρξη ισχύος
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 14
   Αποδέκτες
   Η παρούσα οδηγία απευθύνεται στα κράτη μέλη.

      Στρασβούργο, 16 Απριλίου 2014.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         Δ. ΚΟΥΡΚΟΥΛΑΣ

      (1)  ΕΕ C 79 της 6.3.2014, σ. 67.

      (2)  Γνώμη της 28ης Νοεμβρίου 2013 (δεν έχει ακόμη δημοσιευθεί στην Επίσημη Εφημερίδα).

      (3)  Θέση του Ευρωπαϊκού Κοινοβουλίου της 11ης Μαρτίου 2014 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 14ης Απριλίου 2014.

      (4)  Οδηγία 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις δημόσιες προμήθειες και την κατάργηση της οδηγίας 2004/18/ΕΚ (ΕΕ L 94 της 28.3.2014, σ. 65).

      (5)  Οδηγία 2014/25/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις προμήθειες φορέων που δραστηριοποιούνται στους τομείς του ύδατος, της ενέργειας, των μεταφορών και των ταχυδρομικών υπηρεσιών και την κατάργηση της οδηγίας 2004/17/ΕΚ (ΕΕ L 94 της 28.3.2014, σ. 243).

      (6)  Απόφαση της Επιτροπής, της 2ας Νοεμβρίου 2010, για τη συγκρότηση του ευρωπαϊκού πολυμερούς φόρουμ για την ηλεκτρονική τιμολόγηση (ΕΕ C 326 της 3.12.2010, σ. 13).

      (7)  Οδηγία 2009/81/ΕΕ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τον συντονισμό των διαδικασιών σύναψης ορισμένων συμβάσεων έργων, προμηθειών και παροχής υπηρεσιών που συνάπτονται από αναθέτουσες αρχές ή αναθέτοντες φορείς στους τομείς της άμυνας και της ασφάλειας καθώς και την τροποποίηση των οδηγιών 2004/17/ΕΚ και 2004/18/ΕΚ (ΕΕ L 216 της 20.8.2009, σ. 76).

      (8)  Οδηγία 2014/23/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με την ανάθεση συμβάσεων παραχώρησης (ΕΕ L 94 της 28.3.2014, σ. 1).

      (9)  Κανονισμός (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ, και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (ΕΕ L 316 της 14.11.2012, σ. 12).

      (10)  Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση γενικών κανόνων και αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13).

      (11)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347 της 11.12.2006, σ. 1).

      (12)  Οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (ΕΕ L 281 της 23.11.1995, σ. 31).

      (13)  Οδηγία 2011/7/ΕΕ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για την καταπολέμηση των καθυστερήσεων πληρωμών στις εμπορικές συναλλαγές (ΕΕ L 48 της 23.2.2011, σ. 1).

      (14)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).

      (15)  ΕΕ C 38 της 8.2.2014, σ. 2.

      (16)  Σύσταση 2003/361/ΕΚ της Επιτροπής, της 6ης Μαΐου 2003, σχετικά με τον ορισμό των πολύ μικρών, των μικρών και των μεσαίων επιχειρήσεων (
      ΕΕ L 124 της 20.5.2003, σ. 36).